REPUBLIKA HRVATSKA

VARAŽDINSKA ŽUPANIJA

GRAD VARAŽDIN

Razdjel/glava: 44/44-41 Upravni odjel za društvene djelatnosti/

Osnovno školstvo

Proračunski korisnik: **VI. osnovna škola Varaždin**

Dimitrija Demetra 13

tel. +385 42 260 343

fax. +385 42 260 343

e-mail: ured@os-sesta-vz.skole.hr

web: [www.os-sesta-vz.skole.hr](http://www.os-sesta-vz.skole.hr)

**PRIJEDLOG**

**FINANCIJSKOG PLANA ZA 2025. GODINU**

 **I**

**PROJEKCIJA ZA 2026. I 2027. GODINU**

1. Uvod

Zakonom o proračunu (NN 144/21) koji je stupio na snagu 1. siječnja 2022. godine i Pravilnikom o planiranju u sustavu proračuna (NN 1/24) koji je stupio na snagu 10. siječnja 2024. godine propisani su sadržaj i oblik proračuna i financijskog plana proračunskih i izvanproračunskih korisnika te je propisana obveza izrade i dostave financijskog plana na usvajanje upravljačkom tijelu (školskom odboru).

Prema uputama Upravnog odjela za financije, proračun i javnu nabavu i Upravnog odjela za društvene djelatnosti grada Varaždina izrađen je plan prihoda i rashoda za 2025. godinu i projekcije za 2026. i 2027.godinu.

* Sažetak djelokruga rada:

VI. osnovna škola Varaždin odgojno - obrazovni proces realizira za učenike školskog područja koje je utvrđeno Odlukom Gradskog vijeća Grada Varaždina od 18. prosinca 2017. godine te Izmjenama i dopunama Prijedloga mreže osnovnih škola za područje Grada Varaždina od 3. veljače 2021. godine. Iako je zadnjim izmjenama mreže škola Grada Varaždina došlo do određenog rasterećenja VI. osnovne škole Varaždin, izgradnja novih stambenih objekata rezultirala je povećanjem broja učenika škole.

VI. osnovna škola Varaždin škola je uspješnih učenika i učitelja u kojoj nastojimo svakom učeniku pružiti uvjete za cjelovit razvoj.

* Organizacijska struktura:

Školu pohađa 715 učenika raspoređena u 32 razredna odjela u jednosmjenskoj nastavi; 108 zaposlenika, 55 učitelja (od čega je 4 mentora, 4 savjetnika, 3 izvrsna savjetnika, 6 voditelja Županijskih stručnih vijeća, 1 voditelja Centara izvrsnosti Varaždinske županije – kemije te 9 učitelja u CI).

Raspored zaposlenika

|  |  |
| --- | --- |
| Učitelji | 54 |
| Izdvojeni | 0 |
| Stručni suradnici | 5 |
| Produženi boravak | 11 |
| Bolovanja | 5 |
| Kuharice | 6 |
| Kuharica u produženom boravku | 5 |
| Domari | 2 |
| Administracija | 4 |
| Spremačice | 11 |
| Pomoćnici u nastavi | 10 |
| Ukupno | 108 |

Uz redoviti nastavni program učenicima su na raspolaganju izborni predmeti: engleskog jezika, njemačkog jezika, francuskog jezika, informatike i vjeronauka. Dodatnu nastavu organiziramo iz svih nastavnih predmeta (redovnih i izbornih predmeta). Produženi boravak organizira se za učenike od 1. do 4. razreda u 11 grupa produženog boravka.

Nastavni program izvodi se prema nastavnim planovima i programima koje je donijelo MZOM, a prema Godišnjem planu i programu rada i školskom Kurikulumu i samovrednovanju za 2024./2025. godinu.

**Financijski plan** sastoji se od plana za 2025. godinu i projekcija za 2026. i 2027. godinu i sadrži:

* Opći dio
* Posebni dio
* Obrazloženje

**Opći i posebni dio** ovog Prijedloga financijskog plana za 2025. godinu i projekcija za 2026. i 2027. godinu nalaze se **u prilozima** ovog Prijedloga. Isti su iskazani na razini skupine ekonomske klasifikacije (drugoj razini računskog plana). Prema Uputama za izradu proračuna Grada Varaždina i financijskih planova proračunskih korisnika za 2025.-2027. god. prihodi i primici te rashodi i izdaci za 2025. god. planirani su te uneseni u sustav riznice na razini odjeljka ekonomske klasifikacije (četvrtoj razini računskog plana), a projekcije za 2026. i 2027. god. na drugoj razini.

**Obrazloženje** financijskog plana za 2025. godinu i projekcija za 2026. i 2027. godinu sadrži:

* Obrazloženje općeg dijela
* Obrazloženje posebnog dijela

2. Obrazloženje općeg dijela financijskog plana za 2025. godinu i projekcija za 2026. i 2027. godinu

**Opći dio** sadrži:

* Sažetak Računa prihoda i rashoda i Računa financiranja
* Račun prihoda i rashoda
* Račun financiranja

U nastavku je dan tabelarni prikaz Općeg dijela Financijskog plana VI. Osnovne škole Varaždin za razdoblje 2025.-2027. godine prema Prilogu 2.a Pravilnika o planiranju u sustavu proračuna (NN 1/2024).

A) **SAŽETAK RAČUNA PRIHODA I RASHODA**

|  |  |  |  |  |  |
| --- | --- | --- | --- | --- | --- |
| Razred i naziv | Izvršenje2023. | Tekući plan2024. | Plan2025. | Projekcija2026. | Projekcija2027. |
| 1 | 2 | 3 | 4 | 5 | 6 |
| **Prihodi ukupno** | **2.786.649,44** | **3.392.912** | **3.798.420** | **3.630.770** | **3.630.770** |
| 6 Prihodi poslovanja | 2.786.649,44 | 3.392.612 | 3.798.120 | 3.630.470 | 3.630.470 |
| 7 Prihodi od prodaje nefinancijske imovine | 0,00 | 300 | 300 | 300 | 300 |
| **Rashodi ukupno** | **2.753.011,57** | **3.397.457** | **3.818.540** | **3.630.770** | **3.630.770** |
| 3 Rashodi poslovanja | 2.648.815,78 | 3.300.890 | 3.712.950 | 3.525.310 | 3.525.310 |
| 4 Rashodi za nabavu nefinancijske imovine | 104.195,79 | 96.567 | 105.590 | 105.460 | 105.460 |
| **Razlika – višak/manjak** | **33.637,87** | **-4.545** | **-20.120** | **0** | **0** |

B) **SAŽETAK RAČUNA FINANCIRANJA**

|  |  |  |  |  |  |
| --- | --- | --- | --- | --- | --- |
| Razred i naziv | Izvršenje2023. | Tekući plan2024. | Plan2025. | Projekcija2026. | Projekcija2027. |
| 1 | 2 | 3 | 4 | 5 | 6 |
| 8 Primici od financijske imovine i zaduživanja | 0,00 | 0 | 0 | 0 | 0 |
| 5 Izdaci za financijsku imovinu i otplate zajmova | 0,00 | 0 | 0 | 0 | 0 |
| **Razlika – neto financiranje** |  **0,00**  | **0** | **0** | **0** | **0** |
| **Višak/Manjak + neto financiranje** | **33.637,87** | **-4.545** | **-20.120** | **0** | **0** |

C) **PRENESENI VIŠAK ILI PRENESENI MANJAK**

|  |  |  |  |  |  |
| --- | --- | --- | --- | --- | --- |
| Razred i naziv | Izvršenje2023. | Tekući plan2024. | Plan2025. | Projekcija2026. | Projekcija2027. |
| 1 | 2 | 3 | 4 | 5 | 6 |
| Prijenos viška/manjka iz prethodne/ih godina | -79.766,90 | 4.545 | 20.120 | 0  | 0 |
| Prijenos viška/manjka u slijedeće razdoblje | -46.129,03 | 0 | 0 | 0 | 0 |
| **Višak/Manjak + neto financiranje + prijenos viška/manjka iz prethodne/ih godina – prijenos viška/manjka u slijedeće razdoblje** | **0,00** | **0** | **0** | **0** | **0** |

D) **VIŠEGODIŠNJI PLAN URAVNOTEŽENJA**

|  |  |  |  |  |  |
| --- | --- | --- | --- | --- | --- |
| Razred i naziv | Izvršenje2023. | Tekući plan2024. | Plan2025. | Projekcija2026. | Projekcija2027. |
| 1 | 2 | 3 | 4 | 5 | 6 |
| Prijenos viška/manjka iz prethodne/ih godina | 0,00 | 0 | 0 | 0 | 0 |
| Višak/manjak iz prethodne/ih godina koji će se rasporediti/pokriti | 0,00 | 0 | 0 | 0 | 0 |
| Višak/manjak tekuće godine | 0,00 | 0 | 0 | 0 | 0 |
| Prijenos viška/manjka u slijedeće razdoblje | 0,00 | 0,00 | 0,00 | 0,00 | 0,00 |

Prijedlogom Financijskog plana za 2025. god. planirani su **prihodi i primici** u ukupnom iznosu od **3.798.420 €** od čega se 3.798.120 € odnosi na prihode poslovanja, a 300 € na prihode od prodaje nefinancijske imovine. **Rashodi i izdaci** planirani su u ukupnom iznosu od **3.818.540 €** od čega se 3.712.950 € odnosi na rashode poslovanja, a 105.590 € na rashode za nabavu nefinancijske imovine. Planirani rezultat za 2025. god. je **manjak** u iznosu od **20.120 €**.

Budući da je u sam Financijski plan potrebno uključiti i predviđeni prijenos viška odnosno manjka iz prethodne/ih godina kojim se postiže uravnoteženje financijskog plana, to je i primijenjeno uz planirani **preneseni višak** od **20.120 €**.

**Račun prihoda i rashoda** sadrži prikaz ukupno očekivanih prihoda i rashoda iskazanih prema proračunskim klasifikacijama kako slijedi:

* Prihodi i rashodi na razini razreda i skupine ekonomske klasifikacije
* Prihodi i rashodi na razini razreda i skupine izvora financiranja
* Rashodi na razini razreda i skupine funkcijske klasifikacije

U prilozima ovog Prijedloga dan je tabelarni prikaz Računa prihoda i rashoda odnosno njegovih dijelova prema Prilogu 2.b Pravilnika o planiranju u sustavu proračuna (NN 1/2024).

U **računu financiranja** nisu planirani primici od financijske imovine i zaduživanja, te izdaci za financijsku imovinu i otplate zajmova.

# OBRAZLOŽENJE PRIHODA I RASHODA, PRIMITAKA I IZDATAKA

PRIHODI I PRIMICI

**Ukupni prihodi** planirani za 2025. god. iznose **3.798.420 €**. U nastavku je dan pregled planiranih prihoda po skupinama računa razreda 6 i 7. Škola nema planiranih primitaka.

Rekapitulacija prihoda po skupinama računa:

|  |  |  |  |  |  |  |
| --- | --- | --- | --- | --- | --- | --- |
| Skupina konta | Naziv konta prihoda | Izvršenje 2023. | Tekući plan 2024. | Plan 2025. | Projekcija 2026. | Projekcija 2027. |
| 1. | 2. | 3. | 4. | 5. | 6. | 7. |
| 63 | Pomoći iz inozemstva i od subjekata unutar općeg proračuna | 1.851.074,13 | 2.364.230 | 2.681.840 | 2.514.190 | 2.514.190 |
| 64 | Prihodi od imovine | 12,41 | 55 | 60 | 60 | 60 |
| 65 | Prihodi od upr. i adm. pristojbi, pristojbi po posebnim propisima i naknada | 277.627,61 | 268.361 | 308.680 | 308.680 | 308.680 |
| 66 | Prihodi od prodaje proizvoda i robe te pruženih usluga, prihodi od donacija i povrati po protestiranim jamstvima | 23.575,60 | 26.966 | 27.020 | 27.020 | 27.020 |
| 67 | Prihodi iz nadležnog proračuna i od HZZO-a temeljem ugovornih obveza | 634.359,69 | 733.000 | 780.520 | 780.520 | 780.520 |
| 72 | Prihodi od prodaje proizvedene dugotrajne imovine | 0,00 | 300 | 300 | 300 | 300 |
|  |  |  |  |  |  |  |
|   | UKUPNO PRIHODI | 2.786.649,44 | 3.392.912 | 3.798.420 | 3.630.770 | 3.630.770 |

**Prihodi od pomoći** iz inozemstva i od subjekata unutar općeg proračuna(skupina 63) planirani su za 2025. god. u iznosu od **2.681.840 €**. U ovu skupinu konta spadaju prihodi koje škola planira ostvariti:

* iz **državnog proračuna** za financiranje rashoda:

- za plaće, prijevoza na posao i s posla, materijalnih prava zaposlenih te naknada za nezapošljavanje osoba s invaliditetom – u iznosu od **2.469.640 €**

- za provođenje programa rada s darovitim učenicima, mentorstva učitelja, rashoda za potrebe održavanja županijskih stručnih vijeća i edukacije voditelja ŽSV-a, rashoda za troškove službenih putovanja nastale u okviru sudjelovanja učitelja u provođenju aktivnosti Nacionalnog centra za vanjsko vrednovanje obrazovanja, rashoda za naknade roditeljima za prijevoz učenika s teškoćama u školu i iz škole, rashoda za namirnice za besplatnu prehranu učenika, rashoda za nabavu higijenskih menstrualnih potrepština, rashoda za financiranje projekata u sklopu izvannastavnih aktivnosti (npr. prijevoz učenika na smotru građanskog odgoja) – u iznosu od **158.740 €**

- za nabavu knjiga za školsku knjižnicu i obveznih udžbenika – u iznosu od **42.000 €**.

**Ukupno** iz **državnog proračuna** (bez iznosa temeljem prijenosa EU sredstava) se planira ostvariti **2.670.380 €**.

* iz **državnog proračuna temeljem prijenosa EU sredstava** (Agencija za mobilnost i programe EU - AMPEU) za financiranje programa mobilnosti Erasmus + i eTwinning – u iznosu od **6.910 €**
* iz **proračuna Varaždinske županije** za financiranje naknada za članove povjerenstava na županijskim natjecanjima i smotrama te za rashode organizacije županijskih natjecanja iz povijesti i matematike te županijske smotre iz građanskog odgoja – u iznosu od **3.150 €**
* od **institucija i tijela EU** (Europska komisija) – nagrade za uspješno provođenje određenih projekata (npr. „Zdravi tjedan) – u iznosu od **1.300 €**
* od **stranih vlada** odnosno proračunskih korisnika (škola) za financiranje rashoda prehrane u okviru provođenja aktivnosti međunarodne suradnje – u iznosu od **100 €**.

Od ukupno planiranog iznosa pomoći na **kapitalne pomoći** odnosi se iznos od **6.380 €**.Od tog iznosa 5.130 € planira se ostvariti iz državnog proračuna, 750 € iz državnog proračuna temeljem prijenosa EU sredstava, a 500 € od institucija i tijela EU.

**Prihodi od imovine** (skupina 64) planirani su za 2025. god. u iznosu od **60 €**. U ovu skupinu konta spadaju prihodi koje škola planira ostvariti od:

* **kamata** na neutrošena vlastita sredstva iz prethodnog razdoblja odnosno **na depozite po viđenju** kod poslovnih banaka (osnovni račun 64132) – u iznosu **30 €**
* **prodaje kratkotrajne nefinancijske imovine** (osnovni račun 64251) – u iznosu **30 €**.

**Prihodi od upravnih i administrativnih pristojbi, pristojbi po posebnim propisima i naknada** (skupina 65) planirani su za 2025. god. u iznosu od **308.680 €**. U ovu skupinu konta spadaju sredstva koja se odnose na:

* **sufinanciranje cijene usluga** produženog boravka i prehrane učenika te participacije u ostalim nastalim troškovima - za učeničke časopise, dodatne nastavne materijale, za izlete, ekskurzije, škole u prirodi i ostalu izvanučioničku nastavu, troškove fotografiranja, premije osiguranja učenika i sl. dodatne usluge te sredstva od zaposlenika za korištenje usluge prehrane u školi – u iznosu od **307.380 €**
* **prihode od refundacije šteta** od osiguravajućeg društva – u iznosu od **1.000 €**
* **ostale prihode za posebne namjene** - naknada troškova učenika za nastale štete – u iznosu od **300 €**.

Rashodi i izdaci financirani iz ove skupine prihoda mogu se u skladu sa člankom 53. stavak 3. Zakona o proračunu izvršavati do visine uplaćenih odnosno prenesenih sredstava tj. iznad planiranih iznosa.

**Prihodi od prodaje proizvoda i robe te pruženih usluga, prihodi od donacija** i povrati po protestiranim jamstvima (skupina 66) planirani su za 2025. godinu u iznosu od **27.020 €**. U ovu skupinu konta spadaju sredstva koja se odnose na:

* prodaju **proizvoda učeničke zadruge** – u iznosu od **1.250 €**
* pružene usluge **najma športske dvorane i ostalih prostora škole** – u iznosu od **22.610 €**
* sufinanciranje troškova sportskih natjecanja i športskih aktivnosti učenika od strane **Hrvatskog školskog sportskog saveza i Školskog sportskog saveza Varaždinske županije** – u iznosu od **1.400 €**
* **donacije od trgovačkih društava, neprofitnih organizacija i fizičkih osoba** za kupnju knjiga za školsku knjižnicu, kupnju pomagala za razne dodatne aktivnosti učenika, higijenskih potrepština i lijekova (npr. od Gradskog društva Crvenog križa Varaždin), sudjelovanje učenika u izvanškolskih aktivnostima (npr. „Novigradsko proljeće“) i sl. – u iznosu od **3.160 €**.

Od tog iznosa na **kapitalne donacije** (kupnja knjiga) se odnosi **850 €**.

Rashodi i izdaci financirani iz ove skupine prihoda također se mogu kao i kod prihoda iz skupine 65 u skladu sa člankom 53. stavak 3. Zakona o proračunu izvršavati do visine uplaćenih odnosno prenesenih sredstava tj. iznad planiranih iznosa.

**Prihodi iz nadležnog proračuna** i od HZZO-a temeljem ugovornih obveza (skupina 67) planirani su za 2025. god. u iznosu od **780.520 €**.Prihodi iz ove skupine odnose se na sredstva osnivača Grada Varaždina i to:

* **opće prihode i primitke** - u iznosu od **651.520 €** i na
* **decentralizirana sredstva** – u iznosu od **129.000 €**.

Iz **decentraliziranih sredstava** planiraju se financirati **opći (redovni) materijalni i financijski rashodi te rashodi za nabavu nefinancijske imovine. Iznos** planiranih decentraliziranih sredstava **nije dostatan** za financiranje minimalnog zakonskog standarda osnovnog školstva. Procjena je da za redovne materijalne rashode nedostaje ukupno **57.500 €**.

Iz **općih prihoda** planiraju se financirati rashodi za zaposlene, dnevnice i prijevoz na posao i s posla u projektima „PONOS“ (pomoćnici u nastavi) te u produženom boravku, materijalni rashodi u spomenutim projektima i projektima „Školski medni dan“, „Školsko mlijeko“, „Koracima do znanja u osnovnim školama“, dodatnim i dopunskim aktivnostima (dnevnice za terensku nastavu, škole u prirodi…, sistematski pregledi zaposlenika, stručno usavršavanje), rashodi za dodatna ulaganja na nefinancijskoj imovini te naknade građanima i kućanstvima u naravi u okviru projekta „Drugi obrazovni materijal za učenike OŠ“ (radne bilježnice i pribor).

U ovoj skupini konta prihoda sredstva su grupirana prema namjeni za podmirenje slijedećih skupina obveza:

* podmirenje obveza za rashode poslovanja
* podmirenje obveza za nabavu nefinancijske imovine i obveza za dodatna ulaganja na nefinancijskoj imovini.

**Prihodi iz nadležnog proračuna za financiranje rashoda poslovanja** (osnovni račun 67111) planirani su za 2025. god. u iznosu **725.520 €**, dok su **prihodi iz nadležnog proračuna za financiranje rashoda za nabavu nefinancijske imovine i dodatna ulaganja na nefinancijskoj imovini** (osnovni račun 67121) planirani u iznosu od **56.000 €**.

**Prihodi od prodaje proizvedene dugotrajne imovine** (skupina 72)

Škola u 2025. godini planira ostvariti prihode od prodaje rashodovane, nekorištene ili neupotrebljive opreme u iznosu od **300 €**.

RASHODI I IZDACI

**Ukupni rashodi** planirani za 2025. god. iznose **3.818.540 €**. U nastavku je dan pregled planiranih rashoda po skupinama računa razreda 3 i 4. Škola nema planiranih izdataka.

Rekapitulacija rashoda po skupinama računa:

|  |  |  |  |  |  |  |
| --- | --- | --- | --- | --- | --- | --- |
| Skupina konta | Naziv konta rashoda | Izvršenje 2023. | Tekući plan 2024. | Plan 2025. | Projekcija 2026. | Projekcija 2027. |
| 1. | 2. | 3. | 4. | 5. | 6. | 7. |
| 31 | Rashodi za zaposlene | 1.992.597,94 | 2.576.035 | 2.969.460 | 2.786.960 | 2.786.960 |
| 32 | Materijalni rashodi | 565.594,90 | 623.577 | 641.980 | 636.860 | 636.860 |
| 34 | Financijski rashodi | 1.298,31 | 1.625 | 1.850 | 1.830 | 1.830 |
| 36 | Pomoći dane u inozemstvo i unutar općeg proračuna | 0,00 | 20 | 20 | 20 | 20 |
| 37 | Naknade građanima i kućanstvima na temelju osiguranja i druge naknade | 87.652,61 | 97.960 | 97.960 | 97.960 | 97.960 |
| 38 | Rashodi za donacije, kazne, naknade šteta i kapitalne pomoći | 1.672,02 | 1.673 | 1.680 | 1.680 | 1.680 |
| 42 | Rashodi za nabavu proizvedene dugotrajne imovine | 70.596,75 | 64.685 | 90.590 | 90.460 | 90.460 |
| 45 | Rashodi za dodatna ulaganja na nefinancijskoj imovini | 33.599,04 | 31.882 | 15.000 | 15.000 | 15.000 |
|  |  |  |  |  |  |  |
|   | UKUPNO RASHODI | 2.753.011,57 | 3.397.457 | 3.818.540 | 3.630.770 | 3.630.770 |

**Rashodi za zaposlene** (skupina 31) planirani su za 2025. god. u iznosu od **2.969.460 €**. U ovu skupinu konta spadaju rashodi koji se odnose na:

* **bruto plaće zaposlenika** (plaće za redovan rad, za posebne uvjete rada, plaće za prekovremeni rad – naknade za rad mentora, naknade članovima povjerenstava na županijskim natjecanjima i smotrama, naknade za dodatan rad na projektima) – planirano u iznosu od **2.458.600 €**
* **materijalna prava zaposlenika** (uskrsnica, regres, božićnica, jubilarne nagrade, potpore, otpremnine, nagrade mentorima učenika sa zapaženim rezultatima na županijskim/međužupanijskim i državnim natjecanjima, nagrade za radne rezultate, dar djeci…) – planirano u iznosu od **104.900 €**
* **doprinose na plaće** – planirano u iznosu od **405.960** €.

Rashodi za zaposlene planirani su u 2025. god. (također u projekcijama za 2026. i 2027. god.) u većem iznosu nego u tekućem planu za 2024. god. zbog očekivanog povećanja osnovice za izračun plaća u javnim službama, povećanja minimalne satnice za pomoćnike u nastavi te zapošljavanja dodatne učiteljice zbog formiranja jedne dodatne grupe u produženom boravku od šk. god. 2024./2025.

Osim navedenog, **iznimno** su **u 2025. godini dodatno uvećani** **za** jedan mjesec (**13.-ti mjesečni rashod za plaće**) u iznosu od **182.500 €** zbog ukidanja kontinuiranih rashoda na podskupini računa 193 i prijenosa na račune razreda 3 Rashodi poslovanja sa danom 1.1.2025. Navedeno je planirano zbog stupanja na snagu novog Pravilnika o proračunskom računovodstvu i računskom planu (NN 158/2023).

**Materijalni rashodi** (skupina 32) planirani su za 2025. god. u iznosu od **641.980 €**. U ovu skupinu konta spadaju rashodi koji se odnose na:

* **naknade troškova zaposlenima** - troškovi službenih putovanja (naknade za smještaj, prijevoz i dnevnice), stručnih usavršavanja svih zaposlenika (kotizacije), naknade po osnovi korištenja privatnog automobila u službene svrhe (loko vožnja), naknada troškova prijevoza na posao i s posla – planirano u iznosu od **73.110 €**
* **rashode za materijal i energiju** - uredski materijal i ostali materijalni rashodi (potrošni uredski materijal, papir, toneri, literatura, materijal i sredstva za čišćenje i održavanje, materijal za higijenske potrebe, razni materijal za nastavu i ostali materijal za potrebe redovnog poslovanja, održavanja županijskih stručnih vijeća, za rad s darovitim učenicima), rashodi za energiju (električna energija, plin, motorni benzin), materijal i dijelovi za tekuće i investicijsko održavanje (materijali za bojanje, popravke), sitni inventar i zaštitna odjeća i obuća (domari, spremačice, kuharice), rashodi za namirnice za prehranu učenika i organizaciju raznih manifestacija (županijska natjecanja, županijska stručna vijeća), osnovni i pomoćni materijal za školsku zadrugu i za izradu nefinancijske imovine u vlastitoj režiji – planirano u iznosu od **461.100 €**
* **rashode za usluge** - usluge telefona, pošte i prijevoza, usluge tekućeg i investicijskog održavanja (školskih prostorija, inventara, računala i ostale opreme), usluge promidžbe i informiranja (oglasi u javnim glasilima vezani uz javnu nabavu i usluge iznajmljivanja školske dvorane, školska obilježja za učenike koji sudjeluju na natjecanjima i tako predstavljaju školu), komunalne usluge (naknada za uređenje voda, skupljanje i zbrinjavanje otpada, vodne usluge), zakupnine i najamnine (najam multifunkcijskih - print/scan/copy uređaja, licence za Oxford e-knjižnicu), zdravstvene usluge (obvezni i preventivni zdravstveni pregledi zaposlenika, sistematski pregledi zaposlenika, sanitarni pregledi, mikrobiološka ispitivanja u školskoj kuhinji, dezinsekcija), intelektualne i osobne usluge (usluge po ugovorima o djelu i autorskom djelu, radionice s darovitim učenicima, pravna savjetovanja, vođenje postupaka ovrhe, usluge javnih bilježnika), računalne usluge (naknade za zaprimanje e-računa, usluge podrške u primjeni programa za riznično poslovanje, održavanje programa za ePisarnicu, ostale računalne usluge) i ostale usluge (grafičke i tiskarske usluge i usluge uvezivanja, usluge otiska i skeniranja na multifunkcijskom uređaju u najmu, usluge vođenja poslova zaštite na radu, osposobljavanja za rad na siguran način i sl., usluge čišćenja i pranja, usluge kontrole i ispitivanja vatrogasnih aparata i hidrantske mreže, usluge izrade ključeva, usluge izrade školskih obilježja, organizacija izleta, škola u prirodi, terenske nastave, posjeta muzejima, kazalištima i sl., prijevoz na natjecanja, sudjelovanje u programima - kotizacije za Theaterspiele, Mathfest, Atom liga, MAT liga, debatni turnir…, usluge fotografiranja) – planirano u iznosu od **87.400 €**
* **naknade troškova osobama izvan radnog odnosa** – naknade troškova učenicima za prijevoz, smještaj i ostale troškove (osiguranje) koji nastanu sudjelovanjem učenika u međunarodnim razmjenama u okviru projekta mobilnosti Erasmus + ili drugim manifestacijama u tuzemstvu (npr. „Novigradsko proljeće“) – planirano u iznosu od **12.310** €
* **ostale nespomenute rashode poslovanja** - premije osiguranja, troškovi reprezentacije, članarine (udruga Lijepa naša, Zajednica osnovnih škola, udruga učeničkog zadrugarstva, udruga ravnatelja osnovnih škola), pristojbe za provjeru vjerodostojnosti diploma, naknada za nezapošljavanje osoba sa invaliditetom, ostali nespomenuti rashodi (e-paket FINA-e) – planirano u iznosu **8.060** €.

Do povećanja planiranih **materijalnih rashoda u 2025. god. u odnosu na 2024. god.** došlo je uglavnom zbog **više planiranih** iznosa za:

* **namirnice za prehranu učenika** (prvenstveno za ručkove te za besplatni topli obrok) – zbog značajno većeg broja korisnika usluge ručka od šk. god. 2024./2025. i povećanog broja korisnika besplatne užine – planirano više za iznos od **42.750 €**
* **stručno usavršavanje zaposlenika, naknade troškova osobama izvan radnog odnosa (učenicima)** i druge materijalne rashode zbog planiranih aktivnosti mobilnosti u okviru novog Erasmus + projekta mobilnosti KA121 – planirano više za iznos od **14.570 €**
* **prijevoz na posao i s posla** – za pomoćnike u nastavi temeljem uputa nadležnog upravnog odjela, za zaposlenike u produženom boravku zbog planiranog zapošljavanja dodatne učiteljice te za zaposlenike za koje se sredstva za plaće osiguravaju u državnom proračunu zbog usklade sa očekivanim procijenjenim rashodima za 2024. god. – planirano više za iznos od **8.600 €**
* **energiju** – zbog najavljenog smanjenja subvencija Vlade RH u iznosu cca. 15% u odnosu na planirani iznos za 2024. god. – planirano više za iznos od **8.660 €**.

Međutim, istovremeno su svi **materijalni rashodi iz sredstava decentralizacije** prema uputi nadležnog upravnog odjela osnivača **manje planirani u iznosu od 58.860 €** što rezultira time da je **ukupan planirani iznos za materijalne rashode planiran u 2025. god. u odnosu na 2024, god. veći za iznos od 18.403 €** tj. **manje je planirano u odnosu na ukupno procijenjene rashode**. Shodno navedenom, **izmjenama i dopunama** financijskog plana trebat će se **osigurati dodatna sredstva**.

**Financijski rashodi** (skupina 34) planirani su u 2025. god. u iznosu od **1.850 €**. U ovu skupinu konta spadaju rashodi koji se odnose na bankarske usluge i usluge platnog prometa te zatezne kamate.

Iznos financijskih rashoda planiran u 2025. god. **veći** je za **225 €** u odnosu na 2024. god. zbog očekivanog povećanja obima platnog prometa s obzirom na povećanje broja učenika korisnika usluge ručka od šk. god. 2024./2025., a time i povećanja obima naplaćenih sredstava te dodatnog platnog prometa koji se očekuje zbog novih aktivnosti mobilnosti (novi Erasmus + projekt KA121).

**Pomoći dane u inozemstvo i unutar općeg proračuna** (skupina 36) planirane su u iznosu **20 €**. Prethodne godine planirane su u istom iznosu. Radi se o tekućim pomoćima proračunskim korisnicima drugih proračuna tj. školama kojima osnivač nije Grad Varaždin (pomoći za djelatnost školske zadruge i druge aktivnosti npr. školama na područjima pogođenima prirodnim nepogodama).

**Naknade građanima i kućanstvima na temelju osiguranja i druge naknade** (skupina 37) planirane su u 2025. god. u iznosu od **97.960 €**. U ovu skupinu konta spadaju:

* **naknade građanima i kućanstvima u novcu** (odjeljak 3721)– naknade u novcu roditeljima učenika sa teškoćama u razvoju za prijevoz u školu i iz škole – planirano u iznosu od **1.000 €**
* **naknade građanima i kućanstvima u naravi** (odjeljak 3722)– rashodi za nabavu udžbenika radnog karaktera i radnih bilježnica za učenike – planirano u iznosu od **96.960 €**.

 Iznosi su planirani kao i prethodne godine.

**Rashodi za donacije, kazne, naknade šteta i kapitalne pomoći** (skupina 38) planirani su u 2025. god. u iznosu od **1.680 €**. U ovu skupinu konta spadaju **rashodi za tekuće donacije u naravi** –higijenski ulošci za učenice u svrhu smanjenja menstrualnog siromaštva. U 2025. god. očekuje se otprilike ista realizacija kao i prethodne godine (iznos je zaokružen na višu deseticu).

**Rashodi za nabavu proizvedene dugotrajne imovine** (skupina 42) planirani su u 2025. godini u iznosu od **90.590 €**. U ovu skupinu konta spadaju rashodi koji se odnose na:

* **postrojenja i opremu** – namještaj, računala i računalna oprema, projektori, komunikacijska oprema (interaktivne ploče), oprema za održavanje i zaštitu (klima uređaji), sportska i glazbena oprema, uređaji, strojevi i oprema za ostale namjene (uređaji i oprema za školsku kuhinju, perilice, zamrzivači, razni alati i oprema) – planirano u iznosu od **83.830 €**
* **knjige za školsku knjižnicu i besplatne udžbenike** – planirano u iznosu od **6.760 €**.

Ukupan planirani **iznos veći** je za **25.905 €** u odnosu na 2024. god. Povećanje se odnosi na postrojenja i opremu. Povećanje proizlazi uglavnom iz više odobrenih iznosa osnivača iz sredstava decentralizacije, a temeljem odobrenog plana kapitalnih ulaganja. Manji dio povećanja planiran je iz sredstava pomoći iz državnog proračuna temeljem prijenosa EU sredstava kojima će se financirati aktivnosti u okviru Erasmus + projekta KA121.

Planirani iznos za knjige za školsku knjižnicu i besplatne udžbenike je na istoj razini kao i prethodne godine.

**Rashodi za dodatna ulaganja na nefinancijskoj imovini** (skupina 45) planirani su u 2025. god. u iznosu od **15.000 €**. U ovu skupinu konta spadaju dodatna ulaganja na građevinskim objektima.

U odnosu na prethodnu godinu iznos planiranih rashoda za dodatna ulaganja na građevinskim objektima je **manji za 16.882 €**. Temeljem odobrenog plana kapitalnih ulaganja od strane osnivača dodijeljen je planirani iznos iz namjenskih sredstava komunalne naknade, dok se sredstvima decentralizacije neće uopće financirati rashodi za dodatna ulaganja na nefinancijskoj imovini. Dodijeljenim sredstvima planira se obnova podova u učionicama tj. postavljanje laminata.

S obzirom na navedeno, **kapitalna ulaganja** planiraju se realizirati za iznos od **9.023 € više** nego 2024. godine.

# OBRAZLOŽENJE PRIJENOSA VIŠKA IZ PRETHODNE GODINE

Sukladno financijskim izvještajima koje je VI. osnovna škola sastavila za razdoblje I.-XII. 2023. godine te provedenim korekcijama viška prihoda poslovanja iz prethodnih razdoblja u 2024. godini u **glavnoj knjizi** na **podskupini 922** iskazan je **manjak prihoda** u iznosu **55.354,62 €**. Navedeni manjak odnosi se na **manjak prihoda iz nadležnog proračuna** u iznosu **70.781,20 €** i **višak „vanproračunskih“ prihoda** (vlastiti i ostali prihodi, donacije, pomoći od nenadležnih proračuna i ostalih subjekata) u iznosu **15.426,58 €**.

**Preneseni višak iz 2024. godine kojim se postiže uravnoteženje financijskog plana za 2025. godinu** odnosi se na višak prihoda:

* iz **državnog proračuna** za financiranje rashoda za provođenje programa rada s darovitim učenicima u iznosu od **2.800 €**.
* iz **državnog proračuna temeljem prijenosa EU sredstava** (Agencija za mobilnost i programe EU - AMPEU) za financiranje projekata mobilnosti Erasmus +; **KA121** u iznosu od **15.550 €**, **„Breaking Barriers“** u iznosu od **910 €** te **„Sharing Cultures“** u iznosu od **860 € -** **ukupno 17.320 €**.

**Očekivani višak** za 2024. godinu **veći je od planiranog prenesenog viška** u financijskom planu za 2025. godinu.

3. Obrazloženje posebnog dijela financijskog plana za 2025. godinu i projekcija za 2026. i 2027. godinu

Posebni dio financijskog plana sadrži prikaz rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata. U tu svrhu sastavljen je tabelarni prikaz Posebnog dijela prema Prilogu 2.d Pravilnika o planiranju u sustavu proračuna (NN 1/2024) koji se nalazi u prilozima ovog Prijedloga i njegov je sastavni dio.

* Pregled financijskih sredstava po programima:

|  |  |  |  |  |  |
| --- | --- | --- | --- | --- | --- |
| Naziv programa iz Financijskog plana | Izvršenje 2023. | Tekući plan 2024. | Plan2025. | Projekcija2026. | Projekcija2027. |
| Sufinanciranje projekata EU - Društvene djelatnosti | 85.807,31 | 117.900 | 151.800 | 151.800 | 151.800 |
| Civilno društvo | 1.128,00 | - | - | - | - |
| Plaće i materijalna prava djelatnika OŠ | 1.688.761,09 | 2.141.255 | 2.469.640 | 2.283.640 | 2.283.640 |
| Financiranje zakonskog standarda u školama | 103.000,00 | 133.000 | 129.000 | 129.000 | 129.000 |
| Programi u osnovnim školama iznad standarda | 874.315,17 | 1.005.302 | 1.068.100 | 1.066.330 | 1.066.330 |
|  |  |  |  |  |  |
| Ukupno: | 2.753.011,57 | 3.397.457 | 3.818.540 | 3.630.770 | 3.630.770 |

U nastavku se daje **obrazloženje programa** i pripadajućih aktivnosti/projekata.

# OBRAZLOŽENJE PROGRAMA 08 – SUFINANCIRANJE PROJEKATA EU DRUŠTVENE DJELATNOSTI

|  |
| --- |
| ***08 Sufinanciranje projekata EU - Društvene djelatnosti*** |
| **Opis programa**:Aktivnosti pripreme i provođenja projekata EU. Grad Varaždin od 2012. godine aktivno sudjeluje u planiranju, pripremi i provedbi projekata namijenjenih osiguranju pomoćnika u nastavi za djecu i učenike s teškoćama u svrhu kvalitetne integracije u redovan odgojno obrazovni proces. Inicijativa je u početku financirana sredstvima proračuna i prikupljenih donacija. |
| **Zakonske i druge pravne osnove programa**:Ugovori o dodjeli bespovratnih sredstava.Program „Učinkoviti ljudski potencijali“ 2021.-2027. godine.Zaključak Grada Varaždina o prijavi projektnog prijedloga „PONOS V – POmoćnika u Nastavi OSigurajmo učenicima s teškoćama u razvoju V“ (KLASA: 602-02/24-01/14; URBROJ: 2186-1-07-01/6-24-3) od 10. srpnja 2024. godine. Zaključak o izmjeni Zaključka o prijavi projektnog prijedloga „PONOS V – POmoćnika u Nastavi OSigurajmo učenicima s teškoćama u razvoju V“ (KLASA: 602-02/24-01/14; URBROJ: 2186-1-07-01/6-24-44) od 3. listopada 2024. godine.Zaključak o dodatnom sufinanciranju projekta „PONOS V – POmoćnika u Nastavi OSigurajmo učenicima s teškoćama u razvoju V“ u školskoj godini 2024./2025. (KLASA: 602-02/24-01/14; URBROJ: 2186-1-07-01/6-24-45) od 3. listopada 2024. godine.Pravilnik Ministarstva znanosti, obrazovanja i mladih o pomoćnicima u nastavi i stručnim komunikacijskim posrednicima (NN 85/2024) od 19. srpnja 2024. godine. |
| **Ciljevi provedbe programa u razdoblju 2025.-2027.**Izvršenje javnih potreba provođenjem aktivnosti projekata EU kao partner osnivača Grada Varaždina.Osigurati podršku učenicima s teškoćama u savladavanju obrazovnih i osobnih zadaća, kako bi se osigurali uvjeti za unaprjeđenje njihovih obrazovnih postignuća, uspješniju socijalizaciju, emocionalno funkcioniranje te model inkluzije u zajednici. |

* **Procjena i ishodište potrebnih sredstava za aktivnosti/projekte unutar programa**

Pregled financijskih sredstava po aktivnostima/projektima unutar programa:

|  |  |  |  |  |  |
| --- | --- | --- | --- | --- | --- |
| Naziv aktivnosti/projekta | Izvršenje 2023. | Tekući plan 2024. | Plan2025. | Projekcija2026. | Projekcija2027. |
| 080020 SPAS VI | 6.160,96 | - | - | - | - |
| 080021 Projekt PONOS III – Pomoćnika u Nastavi – OSigurajmo učenicima s teškoćama u razvoju III | 42.935,74 | - | - | - | - |
| 080023 Projekt PONOS IV – Pomoćnika u Nastavi – OSigurajmo učenicima s teškoćama u razvoju IV | 36.710,61 | 58.400 | - | - | - |
| 080025 Projekt PONOS V – Pomoćnika u Nastavi – OSigurajmo učenicima s teškoćama u razvoju V | - | 59.500 | 151.800 | 151.800 | 151.800 |
|  |  |  |  |  |  |
| Ukupno program: | 85.807,31 | 117.900 | 151.800 | 151.800 | 151.800 |

U nastavku se za svaku aktivnost/projekt daje obrazloženje i definiraju pokazatelji rezultata:

|  |
| --- |
| **Naziv aktivnosti/projekta u Financijskom planu:** 080025 Projekt PONOS V – Pomoćnika u Nastavi – OSigurajmo učenicima s teškoćama u razvoju V |
| Obrazloženje aktivnosti/projekta:Projektom „PONOS V - POmoćnika u Nastavi - OSigurajmo učenicima s teškoćama u razvoju V“ planira se nastavak osiguravanja rada pomoćnika u nastavi i stručnih komunikacijskih pomoćnika u školi. U školskoj godini 2024./2025. zaposleno je temeljem Zaključka Grada Varaždina 10 pomoćnika u nastavi. Osnivač Grad Varaždin se prijavljuje na javni poziv za sufinanciranje sredstvima Europskog socijalnog fonda plus iz Programa „Učinkoviti ljudski potencijali“ 2021.-2027. godine.Planirana sredstva za 2025. godinu uvećana su u odnosu na prethodnu godinu zbog povećanja satnice rada pomoćnika u nastavi i stručnih komunikacijskih posrednika nakon primjene novog Pravilnika o pomoćnicima u nastavi i stručnim komunikacijskim posrednicima (NN br. 85 od 19. srpnja 2024. godine) kojim je utvrđena minimalna bruto satnica u iznosu 7,5 €. Novim Pravilnikom definirano je trajanje ugovora za cijelu školsku godinu tj. isti se neće raskidati s krajem nastave već će vrijediti i tokom ljetnih praznika odnosno do početka iduće školske godine. Uz to, novim Pravilnikom pomoćnici u nastavi i stručni komunikacijski posrednici imaju pravo i obavezu na edukaciju i usavršavanje.Projekt se sufinancira sredstvima iz EU fondova te dodatno sredstvima Grada Varaždina. Planirana sredstva za 2025. godinu uvećana su na oba izvora financiranja.Projekcijama za 2026. i 2027. godinu planirani su isti iznosi za provođenje projekta kao i za 2025. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polaznavrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Osiguravanje pomoćnika u nastavi ili stručno-komunikacijskog posrednika za svako dijete s teškoćama u razvoju | Radom pomoćnika unastavi i stručno-komunikacijskihposrednika omogućava se učenicima s teškoćama u razvoju integracija u odgojno -obrazovni proces | Postotak | 100 % | 100 % | 100 % | 100 % |

# OBRAZLOŽENJE PROGRAMA 51 – PLAĆE I MATERIJALNA PRAVA DJELATNIKA OŠ

|  |
| --- |
| ***51 Plaće i materijalna prava djelatnika OŠ*** |
| **Opis programa**:Isplata plaća i ostalih materijalnih prava zaposlenih u osnovnoj školi i naknade zbog nezapošljavanja osoba s invaliditetom iz sredstava državnog proračuna tj. izvršavanje zakonskih odredbi iz područja radnog prava i kolektivnih ugovora. |
| **Zakonske i druge pravne osnove programa**:Zakon o odgoju i obrazovanju u osnovnoj i srednjoj školi („Narodne Novine“ broj 87/08., 86/09., 92/10., 105/10, 90/11., 5/12., 16/12., 86/12, 126/12., 94/13., 152/14., 07/17., 68/18., 98/19., 64/20., 151/22, 155/23., 156/23.); Zakon o plaćama u državnoj službi i javnim službama (NN 155/23.); Uredba o nazivima radnih mjesta, uvjetima za raspored i koeficijentima za obračun plaće u javnim službama (NN 22/24.); Temeljni kolektivni ugovor za zaposlenike u javnim službama (NN 29/24.); Kolektivni ugovor za zaposlenike u osnovnoškolskim ustanovama (NN 51/18., 35/24.); Odluka o produljenju primjene odredbi o materijalnim i nematerijalnim pravima zaposlenika u javnim službama ostvarenih temeljem granskih kolektivnih ugovora (NN 35/24.). |
| **Ciljevi provedbe programa u razdoblju 2025.-2027.**Realizacija redovnog poslovanja škole uz osiguravanje kvalitetnog životnog standarda zaposlenika. |
|  |

* **Procjena i ishodište potrebnih sredstava za aktivnosti/projekte unutar programa**

Pregled financijskih sredstava po aktivnostima/projektima unutar programa:

|  |  |  |  |  |  |
| --- | --- | --- | --- | --- | --- |
| Naziv aktivnosti/projekta | Izvršenje 2023. | Tekući plan 2024. | Plan2025. | Projekcija2026. | Projekcija2027. |
| 510001 Plaće za djelatnike osnovnih škola iz državnog proračuna | 1.688.761,09 | 2.141.255 | 2.469.640 | 2.283.640 | 2.283.640 |
|  |  |  |  |  |  |
| Ukupno program: | 1.688.761,09 | 2.141.255 | 2.469.640 | 2.283.640 | 2.283.640 |

U nastavku se za svaku aktivnost/projekt daje obrazloženje i definiraju pokazatelji rezultata:

|  |
| --- |
| **Naziv aktivnosti/projekta u Financijskom planu:** 510001 Plaće za djelatnike osnovnih škola iz državnog proračuna |
| Obrazloženje aktivnosti/projekta:Plaće djelatnika zaposlenih u školi, materijalna prava koja ostvaruju (jubilarne nagrade, godišnje nagrade za radne rezultate, otpremnine, pomoći, uskrsnica, regres, božićnica, dar djeci), naknade troškova prijevoza na posao i s posla, naknada zbog nezapošljavanja potrebne kvote osoba sa invaliditetom - financirano od strane Ministarstva znanosti, obrazovanja i mladih.Kroz ispunjenje temeljnih prava zajamčenih kolektivnim ugovorima osigurava se motiviranost djelatnika, a time i redovno i kvalitetno osnovno obrazovanje djece.U 2025. godini planiran je u odnosu na 2024. godinu veći iznos za provođenje aktivnosti sukladno procjenama rasta osnovice plaća u javnim službama. Dodatno je iznos uvećan za 182.500 € zbog ukidanja kontinuiranih rashoda od 1.1.2025. prema novom Pravilniku o proračunskom računovodstvu i računskom planu (vidjeti obrazloženje rashoda u poglavlju obrazloženja općeg dijela financijskog plana).Projekcijama za 2026. i 2027. godinu planiran je, izuzev efekta uvećanja zbog ukidanja kontinuiranih rashoda, isti iznos sredstava za provođenje aktivnosti kao i za 2025. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polaznavrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Broj djelatnika u školi čije se plaće financiraju iz državnog proračuna | Osiguravanjem sredstava za plaće i materijalna prava iz državnog proračuna za veći broj zaposlenika te povećanje istih osigurala bi se puna primjena Državnog pedagoškog standarda, smanjio broj nestručnih zamjena kao i povećala ulaganja u programe iznad standarda | Broj | 80 | 81 | 81 | 81 |

# OBRAZLOŽENJE PROGRAMA 54 – FINANCIRANJE ZAKONSKOG STANDARDA U ŠKOLAMA

|  |
| --- |
| ***54 Financiranje zakonskog standarda u školama*** |
| **Opis programa**:Od 2002. godine Odlukom Vlade Republike Hrvatske prenijeta su osnivačka prava nad osam osnovnih škola na Grad Varaždin. Time je i preuzeta obveza financiranja decentraliziranih funkcija osnovnog školstva za što se sredstva osiguravaju iz dodatnog udjela poreza na dohodak i iz potpore izravnanja Državnog Proračuna Republike Hrvatske. Decentralizirane funkcije osnovnog školstva odnose se na materijalne i financijske rashode osnovnih škola, rashode za tekuće i investicijsko održavanje i rashode za nabavu proizvedene dugotrajne imovine i dodatna ulaganja na nefinancijskoj imovini. |
| **Zakonske i druge pravne osnove programa**:Zakon o odgoju i obrazovanju u osnovnoj i srednjoj školi („Narodne Novine“ broj 87/08., 86/09., 92/10., 105/10, 90/11., 5/12., 16/12., 86/12, 126/12., 94/13., 152/14., 07/17., 68/18., 98/19., 64/20., 151/22., 155/23., 156/23.); Zakon o ustanovama („Narodne novine“ broj 76/93, 29/97, 47/99, 35/08, 127/19 i 151/22), Državni pedagoški standard osnovnoškolskog sustava odgoja i obrazovanja („Narodne novine“ broj 63/08, 90/10), Odluka Vlade RH o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2025. godini (očekivano donošenje početkom 2025. god.),Odluka o kriterijima, mjerilima i načinu financiranja decentraliziranih funkcija osnovnog školstva Grada Varaždina za 2025. godinu (očekivano donošenje početkom 2025. god.) te Program javnih potreba u obrazovanju i znanosti od 2025. do 2027. godine (očekivano donošenje krajem 2024. godine). |
| **Ciljevi provedbe programa u razdoblju 2025.-2027.**Osiguravanje minimalnog standarda osnovnoškolskog obrazovanja. |

* **Procjena i ishodište potrebnih sredstava za aktivnosti/projekte unutar programa**

Pregled financijskih sredstava po aktivnostima/projektima unutar programa:

|  |  |  |  |  |  |
| --- | --- | --- | --- | --- | --- |
| Naziv aktivnosti/projekta | Izvršenje 2023. | Tekući plan 2024. | Plan2025. | Projekcija2026. | Projekcija2027. |
| 540001 Financiranje materijalnih rashoda | 88.000 | 88.000 | 88.000 | 88.000 | 88.000 |
| 540003 Održavanje i opremanje OŠ | 15.000 | 45.000 | 41.000 | 41.000 | 41.000 |
|  |  |  |  |  |  |
| Ukupno program: | 103.000 | 133.000 | 129.000 | 129.000 | 129.000 |

U nastavku se za svaku aktivnost/projekt daje obrazloženje i definiraju pokazatelji rezultata:

|  |
| --- |
| **Naziv aktivnosti/projekta u Financijskom planu:** 540001 Financiranje materijalnih rashoda |
| Obrazloženje aktivnosti/projekta:Od 2002. godine Odlukom Vlade Republike Hrvatske prenesena su osnivačka prava nad osam osnovnih škola na Grad Varaždin. Time je preuzeta obveza financiranja decentraliziranih funkcija osnovnog školstva odnosno obveza pokrića materijalnih i financijskih rashoda škole, a koji se odnose na: službena putovanja, stručno usavršavanje zaposlenika, uredski materijal, materijal i sirovine, energija, materijal i dijelovi za tekuće i investicijsko održavanje, sitni inventar, službena, radna i zaštitna odjeća i obuća, usluge tekućeg i investicijskog održavanja, usluge promidžbe i informiranja, usluge telefona, pošte i prijevoza, komunalne usluge, zakupnine i najamnine, zdravstvene i veterinarske usluge, intelektualne usluge, računalne usluge, ostale usluge, premije osiguranja, reprezentacija, članarine i norme, pristojbe i naknade, ostali nespomenuti rashodi poslovanja, bankarske usluge, zatezne kamate.Iznos planiranih sredstava decentralizacije za 2025. god. za provođenje aktivnosti jednak je iznosu iz prethodne godine. Također su u istom iznosu izvršene projekcije za 2026. i 2027. godinu.Procijenjeni iznos stvarno potrebnih sredstava za provođenje zakonskog minimalnog standarda osnovnog školstva veći je za 57.500 € te bi se isti trebao osigurati izmjenama i dopunama plana iz drugih izvora. Ukupan procijenjeni iznos veći je u odnosu na prethodnu godinu, između ostalog, zbog povećanja planiranog iznosa rashoda za energiju zbog najavljenog smanjenja subvencija Vlade RH u iznosu cca. 15% u odnosu na planirani iznos za 2024. godinu. Također su se u 2024. godini rashodi za energiju najvećim dijelom financirali iz dodatnih sredstava osnivača u okviru aktivnosti 550014. U prijedlogu ovog financijskog plana, prema uputi nadležnog upravnog odjela osnivača, nisu planirana dodatna sredstva. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Osiguranje minimalnog standarda osnovnog školstva | Iznos sredstava za financiranje materijalnih i financijskih rashoda škole određen brojem učenika, razrednih odjela i školskih građevina  | Broj | Broj učenika: 715, odjela: 32, školskih građevina: 1 | Broj učenika: 730, odjela: 32, školskih građevina: 1 | Broj učenika: 730, odjela: 32, školskih građevina: 1 | Broj učenika: 750, odjela: 32, školskih građevina: 1 |

|  |
| --- |
| **Naziv aktivnosti/projekta u Financijskom planu:** 540003 Održavanje i opremanje OŠ |
| Obrazloženje aktivnosti/projekta:Održavanje i opremanje škole kroz kapitalna ulaganja za osiguranje minimalnog standarda osnovnog školstva.U okviru ove aktivnosti pokrivaju se rashodi za nabavu proizvedene dugotrajne imovine i rashodi za dodatna ulaganja na nefinancijskoj imovini.Temeljem prijedloga kapitalnih ulaganja od strane škole odobreno je za 2025. godinu od strane nadležnog upravnog odjela 41.000 € iz decentraliziranih sredstava namijenjeno kapitalnim ulaganjima za osiguranje minimalnog standarda osnovnog školstva, a što je za 4.000 € manje nego prethodne godine.U projekcijama za 2026. i 2027. godinu predviđen je isti iznos kao i za 2025. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Kapitalna ulaganja u svrhu osiguranja minimalnog standarda osnovnog školstva sukladno broju učenika, razrednih odjela i građevina | Osiguravanje potrebnog iznosa sredstava za nabavu nužne opreme i neophodna dodatna ulaganja na školskoj zgradi | Broj | Broj učenika: 715, odjela: 32, školskih građevina: 1 | Broj učenika: 730, odjela: 32, školskih građevina: 1 | Broj učenika: 730, odjela: 32, školskih građevina: 1 | Broj učenika: 750, odjela: 32, školskih građevina: |

# OBRAZLOŽENJE PROGRAMA 55 – PROGRAMI U OSNOVNIM ŠKOLAMA IZNAD STANDARDA

|  |
| --- |
| ***55 Programi u osnovnim školama iznad standarda*** |
| **Opis programa**:Sufinanciranje programa produženog boravka, provođenje programa rada sa darovitim učenicima, sufinanciranje dodatnih i dopunskih aktivnosti učenika, sufinanciranje troškova za prehranu učenika, odnosno pokriće troškova za besplatnu užinu za sve učenike. Organizirane sportske aktivnosti, financiranje dnevnica za izlete, ekskurzije i druge izvan školske aktivnosti, osiguranje sredstava za stručno usavršavanje djelatnika škole, održavanje raznih školskih manifestacija, ekološki programi, EU projekti (Erasmus plus projekti mobilnosti, E-Twinning projekti) i ostali programi i projekti koje provodi škola, kapitalna ulaganja u objekte, opremu te nastavna pomagala.Osiguravanje besplatnih udžbenika i drugih obrazovnih materijala za sve učenike škole, higijenskih menstrualnih potrepština za djevojčice, licenci za korištenje Oxford digitalne knjižnice i druge aktivnosti iznad propisanog minimalnog financijskog standarda osnovnog školstva. |
| **Zakonske i druge pravne osnove programa**:Zakon o odgoju i obrazovanju u osnovnoj i srednjoj školi („Narodne Novine“ broj 87/08., 86/09., 92/10., 105/10, 90/11., 5/12., 16/12., 86/12, 126/12., 94/13., 152/14., 07/17., 68/18., 98/19., 64/20., 151/22., 155/23., 156/23.); Zakon o ustanovama („Narodne novine“ broj 76/93, 29/97, 47/99, 35/08, 127/19 i 151/22), Državni pedagoški standard osnovnoškolskog sustava odgoja i obrazovanja („Narodne novine“ broj 63/08, 90/10), Pravilnik o izvođenju izleta, ekskurzija i drugih odgojno-obrazovnih aktivnosti izvan škole („Narodne novine“ broj 67/14, 81/15 i 53/21), Vremenik natjecanja, susreta i smotri u RH, Nastavni plan i program osnovne škole, Kurikulum osnovne škole, Program javnih potreba Grada Varaždina u obrazovanju i znanosti od 2025. do 2027. godine (očekivano donošenje krajem 2024. god.), Zakon o udžbenicima i drugim obrazovnim materijalima za osnovnu i srednju školu (NN broj 116/2018 i 85/2022), Zakon o plaćama u državnoj službi i javnim službama te Uredba o nazivima radnih mjesta, uvjetima za raspored i koeficijentima za obračun plaće u javnim službama; Temeljni i granski Kolektivni ugovori i dodaci ugovorima; Odluka Vlade RH o produljenju primjene odredbi o materijalnim i nematerijalnim pravima zaposlenika u javnim službama ostvarenih temeljem granskih kolektivnih ugovora, Zaključak Grada Varaždina o provođenju programa produženog boravka učenika u osnovnim školama za šk. godinu 2024/2025 (KLASA: 602-02/24-01/6; URBROJ: 2186-1-07-1/4-24-13) od 17. srpnja 2024., Zaključak o izmjeni Zaključka o provođenju produženog boravka (KLASA: 602-02/24-01/6, URBROJ: 2186-1-07-01/4-24-21), od 10. rujna 2024. godine, Zaključak o davanju prethodne suglasnosti VI. osnovnoj školi Varaždin za zapošljavanje kuhara/ice i pomoćnih kuhara/ica na određeno vrijeme za šk. godinu 2024/2025 (KLASA: 602-02/24-01/6; URBROJ: 2186-1-07-01/4-24-16) od 17. srpnja 2024. god., Zaključak o izmjeni Zaključka o davanju prethodne suglasnosti VI. osnovnoj školi Varaždin za zapošljavanje kuhara/ice i pomoćnih kuhara/ica na određeno vrijeme za šk. godinu 2024/2025 (KLASA: 602-02/24-01/6; URBROJ: 2186-1-07-01/4-24-29) od 10. rujna 2024. god., Odluka Ministarstva znanosti i obrazovanja o financiranju projekata prijavljenih na Javni poziv za sufinanciranje projekata rada s darovitim učenicima u osnovnim i srednjim školama u školskoj godini 2024./2025. (očekivano donošenje do kraja 2024. god.), Zaključak Varaždinske županije o odobravanju financijskih sredstava VI. osnovnoj školi Varaždin za održavanje Županijskog natjecanja iz matematike za učenike osnovnih škola (očekivano donošenje u 2025. god.), Zaključak Varaždinske županije o odobravanju financijskih sredstava VI. osnovnoj školi Varaždin za održavanje Županijskog natjecanja iz povijesti za učenike osnovnih škola (očekivano donošenje u 2025. god.), Zaključak Varaždinske županije o isplati novčanih nagrada mentorima učenika osnovnih i srednjih škola Varaždinske županije za postignute rezultate na županijskim/međužupanijskim i državnim natjecanjima u šk. god. 2024./2025. (očekivano donošenje u 2025. god.), Zaključak o sufinanciranju drugih obrazovnih materijala za učenike osnovnih škola s područja Grada Varaždina za šk. godinu 2025./2026. (očekivano donošenje u 2025. god.), Odluka Vlade Republike Hrvatske o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2024./2025. (Narodne novine br. 92/2024.); Zaključak o raspodjeli sredstava radi opskrbe osnovnih škola kojima je osnivač Grad Varaždin besplatnim zalihama menstrualnih higijenskih potrepština na temelju Odluke Ministarstva rada, mirovinskog sustava, obitelji i socijalne politike RH i Zaključka Varaždinske županije (očekivano donošenje u 2025. god.), Odluka Vlade RH o donošenju programa školskog mednog dana s hrvatskih pčelinjaka za 2025. godinu (očekivano donošenje u 2025. god.), Zaključak grada Varaždina o provedbi projekta „Koracima do znanja u osnovnim školama“ (očekivano donošenje u 2025. god.), Odluka o dodjeli bespovratnih sredstava za projektne prijedloge u okviru Poziva na podnošenje prijedloga za 2024. za program Erasmus+ – Ključna aktivnost 1 za područje odgoja i općeg obrazovanja, rok 20. veljače 2024. (Agencija za mobilnost i programe EU, KLASA: 605-44/24-01/2, URBROJ: 359-05/10-24-6 od 13.5.2024., projektni broj: 2024-1-HR01-KA121-SCH-000221391) i Upute za izradu proračuna Grada Varaždina za razdoblje 2025.-2027. godine (limiti utvrđeni od strane nadležnog Upravnog odjela za društvene djelatnosti). |
| **Ciljevi provedbe programa u razdoblju 2025.-2027.**Ispunjavanje specifičnih potreba pojedinih grupacija učenika, aktiviranje interesa i potencijalne darovitosti učenika kroz izvannastavne i izvanškolske aktivnosti, realizacija raznih sadržaja u funkciji društvene promocije i socijalizacije, osiguravanje i poboljšavanje uvjeta za rad zaposlenika i boravak učenika u školi kroz redovito i investicijsko održavanje postrojenja i opreme, školske zgrade kao i dodatna nabava opreme i nastavnih pomagala te dodatna ulaganja na školskoj zgradi, aktivnosti na provođenju projekata iz EU sredstava i ostalih prihoda.Kvalitetno i organizirano provođenje vremena učenika škole za vrijeme i nakon redovne nastave, organizacija rada škole u vidu cjelodnevne nastave, osiguravanje prehrane za vrijeme boravka u školi, besplatnih udžbenika, drugih obrazovnih materijala i dodatnih materijala, sredstava i tehničkih pomagala za što kvalitetnije odvijanje odgojnog i obrazovnog procesa u školi, kao i poboljšanje uvjeta i kvalitete života izvan škole. |

* **Procjena i ishodište potrebnih sredstava za aktivnosti/projekte unutar programa**

Pregled financijskih sredstava po aktivnostima/projektima unutar programa:

|  |  |  |  |  |  |
| --- | --- | --- | --- | --- | --- |
| Naziv aktivnosti/projekta | Izvršenje 2023. | Tekući plan 2024. | Plan2025. | Projekcija2026. | Projekcija2027. |
| 550001 Produženi boravak | 258.495,01 | 347.420 | 403.400 | 403.400 | 403.400 |
| 550003 Program rada s darovitim učenicima – Mali (i) velikani | - | 3.972 | 4.040 | 4.040 | 4.040 |
| 550004 Prehrana učenika | 169.665,51 | 172.690 | 211.140 | 211.140 | 211.140 |
| 550008 Maturalna putovanja | 44.023,09 | 45.990 | 46.910 | 46.910 | 46.910 |
| 550011 Stručno usavršavanje nastavnika | 1.562,88 | 20.705 | 4.860 | 4.860 | 4.860 |
| 550012 Športske aktivnosti učenika | 439,48 | 1.360 | 1.400 | 1.400 | 1.400 |
| 550013 Školske manifestacije i ostali programi | 15.318,72 | 18.191 | 18.540 | 18.540 | 18.540 |
| 550014 Održavanje objekata osnovnih škola | 126.550,67 | 61.840 | 22.980 | 22.980 | 22.980 |
| 550020 Dodatne i dopunske aktivnosti | 19.084,72 | 25.086 | 25.850 | 25.850 | 25.850 |
| 550023 Projekt E-Twinning | - | 460 | 460 | 460 | 460 |
| 550024 Školski medni dan | 380,00 | 380 | 380 | 380 | 380 |
| 550025 Školsko mlijeko | 4.369,09 | 7.110 | 7.110 | 7.110 | 7.110 |
| 550035 Opremanje osnovnih škola | 13.263,57 | 43.220 | 43.570 | 43.570 | 43.570 |
| 550038 Drugi obrazovni materijal za učenike OŠ | 51.504,82 | 59.800 | 59.800 | 59.800 | 59.800 |
| 550039 Udžbenici za učenike osnovnih škola | 38.110,00 | 40.800 | 40.800 | 40.800 | 40.800 |
| 550043 Erasmus + projekt KA121 | - | 5.735 | 22.010 | 22.010 | 22.010 |
| 550044 Erasmus + projekt Breaking Barriers | 5.901,52 | 910 | 910 | - | - |
| 550045 Erasmus + projekt Sharing Cultures | 2.079,05 | 860 | 860 | - | - |
| 550048 Higijenski ulošci u školama | 1.672,02 | 1.673 | 1.680 | 1.680 | 1.680 |
| 550052 Psiholozi u osnovnim školama | 8.012,97 | - | - | - | - |
| 550055 Besplatni topli obrok | 111.188,48 | 144.400 | 148.700 | 148.700 | 148.700 |
| 550060 Koracima do znanja u osnovnim školama | 2.693,57 | 2.700 | 2.700 | 2.700 | 2.700 |
|  |  |  |  |  |  |
| Ukupno program: | 874.315,17 | 1.005.302 | 1.068.100 | 1.066.330 | 1.066.330 |

U nastavku se za svaku aktivnost/projekt daje obrazloženje i definiraju pokazatelji rezultata:

|  |
| --- |
| **Naziv aktivnosti/projekta u Financijskom planu:** 550001 Produženi boravak |
| Obrazloženje aktivnosti/projekta:Roditeljima učenika nižih razreda pružena je mogućnost organiziranog boravka djeteta u školi nakon redovne nastave uz mogućnost korištenja prehrane i izvršavanja školskih obveza za slijedeći dan.Broj grupa produženog boravka je 11, a broj zaposlenih osoba 17 (10 učiteljica na neodređeno vrijeme i 2 na određeno vrijeme te 3 kuharice i 2 pomoćne kuharice na određeno radno vrijeme). Jedna učiteljica na određeno vrijeme radi kao zamjena za učiteljicu na pola radnog vremena, a druga je zaposlena zbog dodatne jedne grupe boravka od šk. god. 2024./2025.Produženi boravak koristi 285 učenika, a temeljem Zaključka Grada o provođenju programa produženog boravka isti je besplatan za sve učenike sa prebivalištem na području Grada (Grad Varaždin financira u cijelosti troškove zaposlenih koji provode program).Sredstva za provođenje aktivnosti su namijenjena za bruto plaće, materijalna prava, doprinose na plaću, naknade troškova zaposlenima, rashode za materijal i energiju, plaće za prekovremeni rad.Aktivnost se planira financirati sredstvima osnivača, a tek neznatnim dijelom sredstvima sufinanciranje roditelja za one koji nemaju prebivalište na području Grada Varaždina.Zbog dodatnog zapošljavanja (1 učiteljica i 1 kuharica) od šk. god. 2024./2025. te procijenjenog povećanja osnovice plaća (od 1.1.2025. odnosno ranije u 2024. god. 3%, od 1.4.2025. 2%, od 1.9.2025. 2%) sredstva za provođenje aktivnosti u 2025. godini u odnosu na 2024. godinu su u najvećem dijelu povećana iz općih prihoda osnivača, a neznatno iz namjenskih prihoda sufinanciranja roditelja zbog većeg broja polaznika produženog boravka koji nemaju prebivalište na području Grada Varaždina pa su time obvezni sufinancirati uslugu.Za 2026. i 2027. godinu procijenjena su potrebna sredstva za provođenje aktivnosti u istom iznosu kao i za 2025. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Broj grupa u produženom boravku | Financiranjem omogućiti postojeći broj grupa u produženom boravku odnosno povećati broj grupa u skladu sa interesom roditelja u određenoj školskoj godini | Broj grupa | 11 | 11 | 12 | 12 |

|  |
| --- |
| **Naziv aktivnosti/projekta u Financijskom planu:** 550003 Program rada s darovitim učenicima |
| Obrazloženje aktivnosti/projekta:Projekt Mali (i) velikani u VI. osnovnoj školi Varaždin ima višestruke ciljeve kojima je zajednička podrška razvoju darovitosti među učenicima istraživanjem života i rada značajnih osoba iz područja književnosti, znanosti i umjetnosti.Polazište su znamenite osobe – umjetnici i znanstvenici – koji su promijenili svijet na razne načine i svojim doprinosom utjecali na život kojim se danas živi, a prema odabranim osobama osmišljen je niz aktivnosti koje će se u školi provoditi tijekom drugoga polugodišta.Nakon upoznavanja s njihovim životom i radom učenici će se i sami moći, sukladno svojim interesima i područjima darovitosti, okušati u raznim aktivnostima koje su obilježile život i rad navedenih osoba. Sve one imaju neku nit poveznicu koja će učenicima pokazati da su sva područja jednakovrijedna te da je i ono što im na prvi pogled djeluje nespojivo, uvijek na neki način međusobno isprepleteno; tražit će veze između znanosti i umjetnosti i pokušat će shvatiti da u društvu svemu treba pridavati jednaku pozornost.Takav multidisciplinarni pristup učenicima će pomoći da povezuju različite mogućnosti i izvore stjecanja znanja i vještina, da svatko od darovitih učenika pronađe nešto za sebe, a također da uvide da mogu uspješno surađivati iako se njihova darovitost ispoljava u različitim područjima.Aktivnosti će provoditi: profesorica biologije i kemije, učiteljica likovne kulture, dvije učiteljice hrvatskoga jezika, jedna učiteljica razredne nastave te knjižničarka, a u aktivnosti će se povremeno uključivati i ostali djelatnici.U okviru programa rada s darovitim učenicima provoditi će se psihološka testiranja učenika.Sredstva za provođenje aktivnosti su namijenjena za materijale i usluge potrebne za provedbu projektnih aktivnosti te opremu (ostali materijalni rashodi, sitan inventar, honorari, ostale usluge, ostali nenavedeni rashodi poslovanja, knjige i literatura, oprema za ostale namjene).Rashodi u svrhu provođenja aktivnosti će se izvršavati u okviru dodijeljenih sredstava od strane Ministarstva znanosti, obrazovanja i mladih, a koja su za 2025. godinu procijenjena u okviru raspoloživih sredstava u 2024.-toj godini (iznos je zaokružen na višu deseticu). Dio sredstava je planiran da bude raspoloživ (uplaćen) krajem 2024. godine, a dio u 2025. godini tj. aktivnost će se u 2025. godini financirati dijelom iz prenesenog viška, a dijelom iz tekućih pomoći.Procijenjeni iznos sredstava za provođenje aktivnosti za 2026. i 2027. godinu isti je kao i za 2025. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Broj mentora / darovitih i potencijalno darovitih učenika | Podrška razvoju darovitosti među učenicima istraživanjem života i rada značajnih osoba iz područja književnosti, znanosti i umjetnosti | Broj | 6 mentora / 50 učenika | 6 mentora / 50 učenika | 6 mentora / 50 učenika | 6 mentora / 50 učenika |

|  |
| --- |
| **Naziv aktivnosti/projekta u Financijskom planu:** 550004 Prehrana učenika |
| Obrazloženje aktivnosti/projekta:Škola omogućava svim zainteresiranim učenicima kvalitetan topli obrok odnosno ručak u popodnevnim satima. Isti sufinanciraju roditelji po cijeni utvrđenoj cjenikom škole. Ulaganjem u dodatnu opremu i prostore kuhinje i blagovaonice te zapošljavanjem dodatnog kadra (iz sredstava MZOM-a i sredstava Grada Varaždina u okviru aktivnosti Produženi boravak) osigurava se prihvatljiva cijena obroka i povećava kvaliteta odnosno nutritivna vrijednost obroka.Sredstva za provođenje aktivnosti su uglavnom namijenjena za rashode za materijal i energiju (namirnice), a manji iznos za ostali (ambalažni materijal), rashode za materijal i usluge održavanja te intelektualne i osobne usluge (odvjetničke usluge u svrhu prisilne naplate potraživanja od roditelja).Aktivnost se provodi sredstvima sufinanciranja roditelja, a procijenjeni potreban iznos za provođenje iste u 2025. godini veći je u odnosu na 2024. godinu zbog značajno većeg broja korisnika usluge ručka od šk. god. 2024./2025. (smanjenje cijene zbog samostalne pripreme obroka umjesto usluge cateringa zasigurno je utjecalo na to).Procijenjeni iznos potrebnih sredstava za provođenje aktivnosti u 2026. i 2027. godini isti je kao i za 2025. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Povećanje broja djece korisnika ručka | Ulaganjem u opremu, prostore i zaposlenike učenicima se omogućava nesmetano sudjelovanje u programu produženog boravka te dodatnim i dopunskim aktivnostima nakon redovne nastave | Broj | 450 | 500 | 550 | 550 |

|  |
| --- |
| **Naziv aktivnosti/projekta u Financijskom planu:** 550008 Maturalna putovanja |
| Obrazloženje aktivnosti/projekta:Sredstvima participacije roditelja namiruju se rashodi za organizaciju aktivnosti učenika izvan škole temeljem Pravilnika o izvođenju izleta, ekskurzija i drugih odgojno-obrazovnih aktivnosti izvan škole te troškovi participacija učenika u povezanim programima i manifestacijama (kazališne i kino predstave, koncerti).Planirana sredstva za provođenje aktivnosti za 2025. godinu povećana su u manjem iznosu u skladu sa dosadašnjom realizacijom i procijenjenim rashodima do kraja 2024. godine.Isti iznos potrebnih sredstava za provođenje aktivnosti procijenjen je i za 2026. i 2027. godinu.  |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Zadržavanje broja učenika koji sudjeluju na terenskoj nastavi i koji su uključeni u različite kulturne aktivnosti (posjet kazalištima, muzejima, koncertima i sl.) | Posjetima različitim ustanovama u kulturi i sudjelovanjem na terenskoj nastavi učenicima se približavaju različite vrste umjetnosti te gradivo na praktičan i neposredan način | Broj | 715 | 715 | 715 | 715 |

|  |
| --- |
| **Naziv aktivnosti/projekta u Financijskom planu:** 550011 Stručno usavršavanje nastavnika |
| Obrazloženje aktivnosti/projekta:Voditelji županijskih stručnih vijeća organiziraju edukacije i radionice za ostale nastavnike istih predmeta sa područja Varaždinske županije. Stručno usavršavanje nastavnika i razmjena iskustava sa drugim kolegama važno je za njihov profesionalni razvoj kojim mu se omogućuje da bude upoznat s promjenama u obrazovnom sektoru i doprinosi poboljšanju kvalitete sektora te omogući učenicima lakše usvajanje gradiva.U svrhu poboljšanja kvalitete odgojno-obrazovnog procesa u školi osigurava se mentoriranje pripravnika od strane iskusnijih kolega iz istog nastavnog područja odnosno iste struke.Sredstva su namijenjena za bruto plaće za prekovremeni rad mentorima učitelja pripravnika, doprinose na bruto plaće za prekovremeni rad mentorima učitelja te doprinose na bruto naknade po ugovorima o djelu, službena putovanja voditelja županijskih stručnih vijeća, uredski i ostali materijal te sitni inventar vezano uz održavanje županijskih stručnih vijeća, bruto naknade po ugovorima o djelu, uredsku i računalnu opremu u svrhu organizacije županijskih stručnih vijeća, knjige i literatura vezano uz održavanje županijskih stručnih vijeća te kotizacije za stručne seminare, simpozije i usavršavanja.Sredstva za provođenje aktivnosti osiguravaju se iz državnog proračuna odnosno od strane Agencije za odgoj i obrazovanje.Procijenjeni iznos potrebnih sredstava za provođenje aktivnosti umanjen je u značajnom iznosu u odnosu na prethodnu godinu zbog očekivanog ukidanja korištenja mjera pripravništva od strane HZZ-a (bruto plaće), dok su u značajno manjem opsegu uvećani pojedini rashodi u skladu sa dosadašnjom realizacijom i procijenjenim rashodima do kraja 2024. godine te zbog zaokruživanja na višu deseticu.Procijenjeni iznos potrebnih sredstava za provođenje aktivnosti u 2026. i 2027. godini isti je kao i za 2025. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Zadržavanje broja voditelja županijskih stručnih vijeća | Dodatnim osobnim usavršavanjem voditelja županijskih stručnih vijeća kao i organizacijom radionica i razmjenom iskustava sa kolegama na razini županije povećati kompetencije svih sudionika, podizati kvalitetu i nivo nastave pojedinog predmeta te dignitet profesije i ugled škole | Broj | 6 | 6 | 6 | 6 |

|  |
| --- |
| **Naziv aktivnosti/projekta u Financijskom planu:** 550012 Športske aktivnosti učenika |
| Obrazloženje aktivnosti/projekta:Učitelji tjelesne i zdravstvene kulture vode učenike na razna sportska natjecanja iz više disciplina (košarka, odbojka, rukomet…) na više razina (županijska, međužupanijska, državna) na kojima nerijetko postižu i zapažene rezultate. Najčešće se radi o natjecanjima koje organizira Hrvatski školski sportski savez. Organiziraju se i natjecanja u školi na županijskoj razini uz potporu Školskog sportskog saveza Varaždinske županije.Sredstva su namijenjena za dnevnice učiteljima pratiteljima, za organizaciju prijevoza na natjecanja te za nabavu sportskih rekvizita (sitan inventar).Aktivnost se financira donacijama spomenutih neprofitnih organizacija.Planirana sredstva za 2025. godinu su u manjem iznosu povećana u odnosu na 2024. godinu u skladu sa dosadašnjom realizacijom i procijenjenim rashodima do kraja godine. Projekcije rashoda za provođenje aktivnosti za 2026. i 2027. godinu jednake su planiranom iznosu za 2025. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Povećanje broja učenika koji sudjeluju na sportskim natjecanjima izvan škole | Povećanjem broja djece koja sudjeluju na sportskim natjecanjima promiče se zdrav način života i potiče učenike na bavljenje sportom | Broj | 220 | 250 | 300 | 300 |

|  |
| --- |
| **Naziv aktivnosti/projekta u Financijskom planu:** 550013 Školske manifestacije i ostali programi |
| Obrazloženje aktivnosti/projekta:U sklopu ove aktivnosti organizira se zajedničko fotografiranje učenika na kraju školske godine, pribavlja se polica osiguranja od nesretnog slučaja za sve zainteresirane učenike, omogućava se nabava dodatnih nastavnih materijala za pojedine predmete (ispiti znanja i sl.) i časopisa te školskih obilježja zainteresiranim učenicima i roditeljima (majice, kape i sl.), organiziraju razne školske priredbe (završne priredbe, ples generacije i sl.) i odvijaju ostali programi i aktivnosti (pomoć i donacije drugim školama, suradnja sa drugim školama iz tuzemstva i inozemstva te međusobne posjete u okviru raznih projektnih aktivnosti i razmjena iskustava) kao i nabavlja oprema i sitan inventar za odvijanje raznih aktivnosti ukoliko se osiguraju sredstva iz dodatnih izvora (npr. nagrade od institucija i tijela EU i sl.).Sredstva su namijenjena za rashode za materijal, sitan inventar, intelektualne i osobne usluge, ostale usluge, opremu, pomoći i dr.Aktivnost se financira prvenstveno sredstvima sufinanciranja roditelja te u manjem opsegu pomoćima od stranih vlada (škole iz inozemstva), institucija i tijela EU (Europska komisija) te vlastitim prihodima ostvarenima na tržištu (najam dvorane i sl.).Procijenjena potrebna sredstva sufinanciranja roditelja za provođenje aktivnosti u 2025. godini uvećana su u manjem opsegu u odnosu na 2024. godinu u skladu sa dosadašnjom realizacijom i procijenjenim rashodima do kraja godine te zbog zaokruživanja pojedinih pozicija rashoda na višu deseticu.Projekcije rashoda za provođenje aktivnosti za 2026. i 2027. godinu jednake su planiranom iznosu za 2025. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Povećanje broja učenika koji se koriste dodatnim nastavnim materijalima i pretplatnika na učeničke časopise | Povećanjem broja učenika korisnika dodatnih nastavnih materijala i čitalaca časopisa prilagođenih školskoj dobi produbljuju se znanja i ishodi učenja propisani kurikulumom i proširuju životni vidici | Broj | 310 | 320 | 330 | 330 |

|  |
| --- |
| **Naziv aktivnosti/projekta u Financijskom planu:** 550014 Održavanje objekata osnovnih škola |
| Obrazloženje aktivnosti/projekta:U okviru ove aktivnosti osiguravaju se sredstva za nesmetan redoviti rad škole kao i za podizanje kvalitete obrazovnog procesa i uvjeta rada. Najveći udio sredstava osigurava osnivač iz svojih namjenskih prihoda od komunalne naknade, a manji dio dolazi iz vlastitih i ostalih prihoda škole (npr. naknade šteta od učenika) te donacija.Sredstva su namijenjena za rashode za materijal i energiju, sitan inventar, tekuće i investicijsko održavanje te dodatna ulaganja na građevinskim objektima, a koji proizlaze iz potreba koje prelaze zadane limite sredstava decentralizacije (primjerice zadnjih godina sredstva decentralizacije nisu dostatna za održavanje školske zgrade te dodatna ulaganja na istoj za održavanje minimalnog standarda osnovnog školstva).Planirani rashodi iz sredstava osnivača su za 2025. godinu u odnosu na prethodnu godinu u značajnoj mjeri umanjeni zbog ukidanja stavke energije na kojoj su u prethodnoj godini realizirani značajni iznosi rashoda za plin i el. energiju za koje nisu bila dostatna sredstva decentralizacije. Iz sredstava osnivača planiraju se realizirati rashodi za dodatna ulaganja na školskoj zgradi, no u znatno manjem opsegu nego što su umanjena sredstva na stavci energije. U određenom manjem iznosu uvećani su rashodi koji se planiraju financirati iz ostalih namjenskih prihoda škole u skladu sa dosadašnjom realizacijom i procijenjenim rashodima do kraja 2024. godine.Projekcije rashoda za provođenje aktivnosti za 2026. i 2027. godinu jednake su planiranom iznosu za 2025. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Ostvarenje plana investicijskog održavanja škole i plana nabave opreme | Kontinuiranim ulaganjem u objekte škole povećati kvalitetu odgojno obrazovnog procesa i uvjete rada zaposlenika | Postotak | 100 % | 100 % | 100 % | 100 % |

|  |
| --- |
| **Naziv aktivnosti/projekta u Financijskom planu:** 550020 Dodatne i dopunske aktivnosti |
| Obrazloženje aktivnosti/projekta:Ova aktivnost odnosi se na provođenje slobodnog vremena učenika nakon redovne nastave, organizaciju natjecanja i nagrađivanje za postignute rezultate na natjecanjima, osiguravanje dodatnog nadstandarda za zaposlenike te učenike sa teškoćama u razvoju te na provođenje dodatnih školskih projekata te drugih aktivnosti izvan škole koje organiziraju državne institucije i tijela, neprofitne organizacije i sl.Sredstva su namijenjena za organizaciju županijskog natjecanja iz povijesti i matematike kao i za naknade članovima povjerenstava na natjecanjima te nagrade mentorima učenika koji su ostvarili iznimne rezultate na državnim i županijskim/međužupanijskim natjecanjima. Nadalje, u okviru aktivnosti osiguravaju se sredstva za dnevnice učiteljima koji sudjeluju u aktivnostima NCVVO-a, dnevnice i troškove za aktivnosti koje organiziraju druga ministarstva i državne institucije (državne smotre i natjecanja, izložbe učeničkih radova), za naknade troškova osobama izvan radnog odnosa za aktivnosti učenika koje organiziraju razne neprofitne organizacije (sudjelovanje na smotri književnog stvaralaštva „Novigradsko proljeće“), sufinanciranje prijevoza za učenike s teškoćama u razvoju u školu i iz škole, materijal, usluge, dnevnice, oprema i sitan inventar vezani uz rad učeničke zadruge, dnevnice za stručne ekskurzije, terensku nastavu, školu u prirodi, za sistematske preglede zaposlenika ugovorene kolektivnim ugovorima, dodatno usavršavanje zaposlenika i ostale nespomenute rashode poslovanja za koje nisu dostatna sredstva decentralizacije. Također je iz vlastitih prihoda predviđeno financiranje rashoda za dodatan rad zaposlenika za koji sredstva nisu osigurana iz drugih izvora i nagrađivanje zaposlenika, a u skladu sa Pravilnikom o nenamjenskim donacijama i vlastitim prihodima škole. Iz vlastitih prihoda financiraju se također rashodi promidžbe (školska obilježja za učenike sudionike državnih natjecanja), razne ostale usluge, naknade troškova zaposlenima, materijal, sitan inventar pa i oprema prema potrebama škole, a što se ne može financirati iz drugih izvora i u okviru drugih aktivnosti.Sredstva za provođenje aktivnosti osiguravaju se iz slijedećih izvora redom prema veličini iznosa; općih prihoda osnivača, vlastitih prihoda škole, pomoći iz županijskog proračuna, pomoći iz državnog proračuna te manji iznos iz donacija.Sredstva za provođenje aktivnosti u 2025. godini uvećana su u odnosu na 2024. godinu iz općih prihoda osnivača na poziciji rashoda za službena putovanja odnosno za dnevnice koje zaposlenici ostvaruju prilikom realizacije terenske nastave, škola u prirodi i sl. zbog povećanja pojedinačnog iznosa dnevnice određene kolektivnim ugovorima. Iznos pojedinih vrsta planiranih rashoda za 2025. godinu u odnosu na planirane iznose u 2024. godini, a koji će se namiriti iz vlastitih prihoda, pomoći iz županijskog proračuna i donacija zaokružen je na višu deseticu.Projekcije rashoda za provođenje aktivnosti za 2026. i 2027. godinu jednake su planiranom iznosu za 2025. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Povećanje broja djece koja sudjeluju u izvannastavnim aktivnostima | Omogućiti djeci kvalitetno provođenje slobodnog vremena i učenje vještina za samostalan život | Broj | 120 | 150 | 200 | 200 |
| Povećanje broja sudionika na županijskim natjecanjima u organizaciji škole | Kvalitetnom organizacijom županijskih natjecanja iz povijesti i građanskog odgoja te prihvaćanjem domaćinstva županijskih natjecanja i iz drugih predmeta povećati interes i broj djece za sudjelovanjem na natjecanjima te ugled škole | Broj | 352 | 400 | 400 | 400 |
| Zadržavanje broja prvih mjesta na natjecanjima | Kvalitetnim održavanjem nastave zainteresirati učenike za produbljivanje znanja iz određenih predmeta i dodatnom nastavom pripremiti ih za osvajanje zapaženih mjesta na natjecanjima | Broj | 13 | 13 | 13 | 13 |
| Osiguravanje prava zaposlenika iz kolektivnog ugovora na sistematski pregled | Održavanjem dinamike slanja zaposlenika na sistematske preglede osigurava se pravo svih zaposlenika na sistematski pregled u određenom vremenskom periodu odnosno vodi se briga o njihovom zdravlju | Udio | 1/3 | 1/3 | 1/3 | 1/3 |

|  |
| --- |
| **Naziv aktivnosti/projekta u Financijskom planu:** 550023 E-Twinning |
| Obrazloženje aktivnosti/projekta:Projekt E-Twinning je jedna od aktivnosti programa Erasmus+ namijenjena međunarodnoj suradnji i usavršavanju odgojno-obrazovnih djelatnika od predškolskog obrazovanja do srednje škole. Ona služi nastavnicima i njihovim učenicima te nenastavnom osoblju za upoznavanje i suradnju s kolegama iz europskih škola kroz različite oblike usavršavanja te rad na zajedničkim virtualnim projektima. Od 2022. godine E-Twinningova zajednica djeluje unutar Europske platforme za školsko obrazovanje.Sredstva su namijenjena za rashode za službena putovanja u inozemstvo učiteljima sudionicima međunarodne suradnje odnosno usavršavanja.Aktivnost se financira iz pomoći iz državnog proračuna temeljem prijenosa EU sredstava odnosno iz izvora financiranja „Projekt ERASMUS +“. Sredstva doznačuje školi Agencija za mobilnost i programe EU.Planirani iznos za 2025. godinu te projekcija rashoda za 2026. i 2027. godinu jednaki su planiranom iznosu za provođenje aktivnosti za 2024. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Povećanje broja zaposlenika sudionika međunarodne suradnje | Razmjenom iskustava na međunarodnoj razini poboljšati i usavršiti nastavne procese i uvesti dodatne izvannastavne aktivnosti | Broj | - | 2 | 2 | 2 |

|  |
| --- |
| **Naziv aktivnosti/projekta u Financijskom planu:** 550024 Školski medni dan |
| Obrazloženje aktivnosti/projekta:U okviru projekta „Školski medni dan“ kojeg provodi Agencija za plaćanja u poljoprivredi, ribarstvu i ruralnom razvoju osnivač osigurava sredstva za nabavku staklenki meda za učenike prvih razreda. Održava se jedan dan u prosincu svake godine.Iznos planiranih sredstava za provođenje projekta u 2025. godini te projekcija rashoda za 2026. i 2027. godinu jednaki su planiranom iznosu za provođenje projekta za 2024. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Podjela staklenke meda svakom učeniku prvih razreda | Podjelom staklenki meda promiče se važnost konzumacije meda u prehrani djece tj. dobrih prehrambenih navika učenika | Postotak | 100 % | 100 % | 100 % | 100 % |

|  |
| --- |
| **Naziv aktivnosti/projekta u Financijskom planu:** 550025 Školsko mlijeko |
| Obrazloženje aktivnosti/projekta:Projekt Školsko mlijeko provodi se u okviru programa Školska shema kojeg je nositelj Agencija za plaćanja u poljoprivredi, ribarstvu i ruralnom razvoju.U iznosu odobrenih sredstava od strane Agencije nabavlja se mlijeko i mliječni proizvodi u svrhu promicanja uravnotežene prehrane i dobrih prehrambenih navika učenika.Agencija doznačuje sredstva osnivaču koji plaća obveze za nastale rashode sa jedinstvenog računa lokalne riznice.Iznos planiranih sredstava za provođenje projekta u 2025. godini te projekcija rashoda za 2026. i 2027. godinu jednaki su planiranom iznosu za provođenje projekta za 2024. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Iskorištenje odobrenih sredstava APPRRR-a sa svrhom povećanja konzumacije mlijeka i mliječnih proizvoda svih učenika škole | Podizanje svijesti o značaju zdrave prehrane | Postotak | 100 % | 100 % | 100 % | 100 % |

|  |
| --- |
| **Naziv aktivnosti/projekta u Financijskom planu:** 550035 Opremanje osnovnih škola |
| Obrazloženje aktivnosti/projekta:U okviru ove aktivnosti planira se nabava opreme i sitnog inventara za poboljšanje nastavnih i poslovnih procesa u školi (učionice, kabineti, sportska dvorana, stručna služba, kuhinja i blagovaonica, administracija).Sredstva su namijenjena za kapitalna ulaganja odnosno za nabavu knjiga za knjižnicu iz sredstava državnog proračuna, vlastitih prihoda i donacija te uredske opreme i namještaja, sitnog inventara, računalne i komunikacijske opreme, opreme za održavanje i zaštitu, sportske i glazbene opreme te opreme za ostale namjene iz sredstava donacija, vlastitih i namjenskih prihoda.Rashodi za provedbu aktivnosti planirani su u skladu sa očekivanim raspoloživim sredstvima te planom kapitalnih ulaganja škole.Sredstva iz namjenskih prihoda škole su za 2025. godinu uvećana u odnosu na 2024. godinu zbog usklađivanja sa realiziranim rashodima te procjenom rashoda do kraja godine.Projekcija rashoda za realizaciju aktivnosti za 2026. i 2027. godinu jednaka je iznosu planiranih rashoda za 2025. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Nabava dodatne opreme / povećanje količine opreme | Poboljšanje nastavnih i poslovnih procesa | Indeks | 100 | 103 | 105 | 107 |

|  |
| --- |
| **Naziv aktivnosti/projekta u Financijskom planu:** 550038 Drugi obrazovni materijal za učenike OŠ |
| Obrazloženje aktivnosti/projekta:U okviru ove aktivnosti Grad Varaždin financira radne bilježnice za obvezne predmete i komplete za tehničku kulturu za učenike koji imaju prebivalište na području Grada. Cilj aktivnosti je potpora roditeljima u ostvarivanju kvalitetnog obrazovanja za svoju djecu.Sredstva su namijenjena za pokriće rashoda za naknade kućanstvima učenika u naravi.Iznos planiranih sredstava za provođenje projekta u 2025. godini te projekcija rashoda za 2026. i 2027. godinu jednaki su planiranom iznosu za provođenje projekta za 2024. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Nabava drugih obrazovnih materijala za sve učenike sa prebivalištem na području Grada Varaždina | Radne bilježnice pomažu u ostvarivanju pojedinih odgojno-obrazovnih ishoda predmetnim kurikulumom kao i očekivanja među predmetnih tema, potiču interakciju učenik-učenik i/ili učenik-sadržaj te istraživački i/ili grupni rad | Postotak | 100 % | 100 % | 100 % | 100 % |

|  |
| --- |
| **Naziv aktivnosti/projekta u Financijskom planu:** 550039 Udžbenici za učenike osnovnih škola |
| Obrazloženje aktivnosti/projekta:U okviru ove aktivnosti iz sredstava državnog proračuna, a na temelju Zakonu o udžbenicima i drugim obrazovnim materijalima za osnovnu i srednju školu („Narodne novine“ broj 116/18, 85/22) nabavit će se obvezni udžbenici za redovne i izborne predmete za sve učenike. Nabavit će se udžbenici koji će biti u vlasništvu škole i koje učenici po završetku školske godine vraćaju u školu (za iduće generacije) te udžbenici radnog karaktera koji će biti u trajnom vlasništvu učenika.Sredstva su namijenjena za podmirenje rashoda za nabavu nefinancijske imovine (knjige) te rashoda za naknade kućanstvima učenika u naravi.Iznos planiranih sredstava za provođenje projekta u 2025. godini te projekcija rashoda za 2026. i 2027. godinu jednaki su planiranom iznosu za provođenje projekta za 2024. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Nabava obveznih udžbenika za sve učenike škole | Potpora roditeljima učenika osnovnoškolske dobi | Postotak | 100 % | 100 % | 100 % | 100 % |

|  |
| --- |
| **Naziv aktivnosti/projekta u Financijskom planu:** 550043 Projekt mobilnosti – KA121 |
| Obrazloženje aktivnosti/projekta:Škola je u 2024. godini stekla akreditaciju kod Agencije za mobilnost i programe EU koja omogućava jednostavnije sudjelovanje i trajni pristup financiranju temeljen na višegodišnjem Erasmus planu ustanove i Erasmusovim standardima kvalitete. Dodijeljena akreditacija traje do kraja programa (do 2027. godine).Dana 13.5.2024. odobren je projektni prijedlog škole pod brojem 2024-1-HR01-KA121-SCH-000221391, a odobreni iznos bespovratnih sredstava je 21.865,00 €. Projekt je namijenjen mobilnosti učenika i učitelja u području odgoja i općeg obrazovanja.Ciljevi projekta:* unaprijediti kompetencije učitelja za bolju, uravnoteženu digitalizaciju obrazovnih procesa, za osmišljavanje i provedbu programa poduzetništva i inkluzije učenika s teškoćama u učenju i ponašanju
* obogatiti međunarodno iskustvo, unaprijediti interkulturalne kompetencije, samopouzdanje, jezik i komunikacijske vještine učenika.

Sredstva su namijenjena prvenstveno za financiranje rashoda za stručno usavršavanje zaposlenika i naknade troškova osobama izvan radnog odnosa (učenicima), a koji se odnose na prijevozne usluge, troškove smještaja, prehrane i ostale rashode koji će nastati prilikom realizacije mobilnosti učitelja i učenika kod partnera u inozemstvu (uglavnom EU zemlje).Sredstva su namijenjena također za namirenje raznih rashoda za materijal, usluge (telefona, pošte i prijevoza, promidžbe, zakupnine-licence, intelektualne usluge, ostale usluge), ostalih nespomenutih rashoda, bankarskih usluga te rashoda za opremu koji mogu nastati prilikom pripreme, realizacije te nakon završetka aktivnosti mobilnosti (diseminacija rezultata).Sredstva za provođenje projekta (predujam) primljena su od Agencije za mobilnost i programe EU dana 9. srpnja 2024. godine u iznosu 17.492 € te su raspodijeljena po pozicijama financijskog plana sukladno obimu planiranih aktivnosti u provođenju projekta do kraja godine. Sredstva su transferirana sa glavnog transakcijskog računa na podračun projekta u poslovnoj banci.Projekt se, dakle, planira financirati iz sredstava pomoći iz državnog proračuna temeljem prijenosa EU sredstava odnosno vodi se na izvorima financiranja „5517 – Projekt Erasmus +“ te „9555 – Rezultat-sredstva iz EU i nacionalnih fondova za projekte“ ovisno o tome radi li se o sredstvima primljenim u tekućoj godini odnosno istoj godini u kojoj se realiziraju rashodi iz tih sredstava ili se radi o prenesenom višku sredstava (sredstva primljena prethodne godine u odnosu na godinu u kojoj se realiziraju rashodi iz tih sredstava).S obzirom na očekivanu redovnu dinamiku ostvarivanja pomoći od AMPEU zbog stjecanja akreditacije kod Agencije te da će se projekt provoditi kroz čitavu 2025. godinu (također i 2026. i 2027. godinu) za razliku od 2024. godine kada se projekt počeo provoditi krajem godine (s obzirom da datum odobrenja projekta), iznos planiranih sredstava za 2025. godinu u odnosu na prethodnu povećan je u skladu sa očekivanom dinamikom odnosno obimom provedbe projekta.Iznos projekcija rashoda za 2026. i 2027. godinu isti je iznosu planiranih rashoda za 2025. godinu s obzirom na očekivanu dinamiku ostvarivanja prihoda tj. planiranu raspoloživost sredstava za provedbu projekta u tim godinama. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Povećanje broja sudionika u fizičkim i virtualnim mobilnostima | Razvojem kompetencija učitelja poboljšati i uravnotežiti digitalizaciju obrazovnih procesa, osmisliti programe poduzetništva i inkluzije učenika s teškoćama u učenju i ponašanju te time unaprijediti interkulturalne kompetencije, samopouzdanje, jezik i komunikacijske vještine učenika | Broj učitelja/ Broj učenika | 2/10 | 6/15 | 6/15 | 6/15 |

|  |
| --- |
| **Naziv aktivnosti/projekta u Financijskom planu:** 550044 Erasmus + projekt Breaking Barriers |
| Obrazloženje aktivnosti/projekta:Projekt Breaking Barriers jedan je od projekata u sklopu programa Erasmus + u kojem je naša škola sudjelovala. Države partneri bili su: Švedska, Slovačka, Portugal i Španjolska. Trajanje projekta bilo je 3 godine (zbog izvanrednih okolnosti pandemije). Aktivnosti međunarodne razmjene (mobilnosti) završene su u 2023. godini.Preostala sredstva iz projekta su u 2025. godini namijenjena za podmirenje rashoda za naknade troškova zaposlenicima, rashoda za materijal i usluge, reprezentaciju, ostale nespomenute rashode poslovanja i bankarske usluge u svrhu ugovaranja novih projekata međunarodne suradnje (pribavljanje akreditacije) te za nabavu nefinancijske imovine (opreme) i sitnog inventara u svrhu diseminacije i korištenja rezultata projekta.Planirana sredstva za 2025. godinu vode se na izvoru financiranja „9555 – Rezultat-sredstva iz EU i nacionalnih fondova za projekta“ tj. radi se o prenesenom višku.Sredstva za 2025. godinu planirana su u istom iznosu kao u tekućem planu za 2024. godinu s obzirom da se možda neće iskoristiti do kraja 2024. godine (u tom slučaju će se zadnjim izmjenama i dopunama plana za 2024. godinu rashodi za provođenje aktivnosti uskladiti sa realizacijom istih).S obzirom na godinu u kojoj je projekt završen i predano završno izvješće AMPEU ne planiraju se rashodi za provođenje projekta u projekcijama za 2026. i 2027. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Zadržavanje broja sudionika u fizičkim i virtualnim mobilnostima | Sudionicima u projektu pruža prilike za razvoj profesionalnih vještina i suradnju s partnerima u Europi kroz internacionalnu suradnju u razmjenama dobre prakse i testiranju inovativnih pristupa rješavanju izazova suvremenog odgoja i obrazovanja | Broj | 2 | 2 | - | - |

|  |
| --- |
| **Naziv aktivnosti/projekta u Financijskom planu:** 550045 Erasmus + projekt Sharing Cultures |
| Obrazloženje aktivnosti/projekta:Projekt Sharing Heritage and Real European Cultures jedan je od projekata u sklopu programa Erasmus + u kojem naša škola sudjeluje. Države partneri su: Italija, Češka i Španjolska. Trajanje projekta je 3 godine (zbog izvanrednih okolnosti pandemije). Aktivnosti međunarodne razmjene (mobilnosti) završene su u 2022. godini. U 2023. godini provođene su aktivnosti (nabava opreme) u svrhu diseminacije i korištenja rezultata projekta.Preostala sredstva iz projekta su u 2024. godini namijenjena za podmirenje rashoda za naknade troškova zaposlenicima, rashoda za materijal i usluge, reprezentaciju, ostale nespomenute rashode poslovanja i bankarske usluge u svrhu ugovaranja novih projekata međunarodne suradnje (pribavljanje akreditacije) te za nabavu nefinancijske imovine (opreme) i sitnog inventara u svrhu diseminacije i korištenja rezultata projekta.Planirana sredstva za 2025. godinu vode se na izvoru financiranja „9555 – Rezultat-sredstva iz EU i nacionalnih fondova za projekta“ tj. radi se o prenesenom višku.Sredstva za 2025. godinu planirana su u istom iznosu kao u tekućem planu za 2024. godinu s obzirom da se možda neće iskoristiti do kraja 2024. godine (u tom slučaju će se zadnjim izmjenama i dopunama plana za 2024. godinu rashodi za provođenje aktivnosti uskladiti sa realizacijom istih).S obzirom na godinu u kojoj je projekt završen i predano završno izvješće AMPEU ne planiraju se rashodi za provođenje projekta u projekcijama za 2026. i 2027. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Zadržavanje broja sudionika u fizičkim i virtualnim mobilnostima | Sudionicima u projektu pruža prilike za razvoj profesionalnih vještina i suradnju s partnerima u Europi kroz internacionalnu suradnju u razmjenama dobre prakse i testiranju inovativnih pristupa rješavanju izazova suvremenog odgoja i obrazovanja | Broj | 2 | 2 | - | - |

|  |
| --- |
| **Naziv aktivnosti/projekta u Financijskom planu:** 550048 Higijenski ulošci u školama |
| Obrazloženje aktivnosti/projekta:Objavljeni rezultati istraživanja u školama o menstrualnom siromaštvu u Hrvatskoj su pokazali da si dio stanovništva ne može priuštiti potrebne higijenske potrepštine. U tu svrhu se na temelju Odluke Ministarstva rada, mirovinskog sustava, obitelji i socijalne politike Republike Hrvatske, osnivačima doznačuju sredstva za opskrbu školskih ustanova besplatnim zalihama menstrualnih higijenskih potrepština.Sredstva su namijenjena za rashode za ostale tekuće donacije budući da se putem osnovnoškolskih i srednjoškolskih ustanova opskrbljuje cjelokupna kategorija stanovništva na području Republike Hrvatske za koju su namijenjene navedene potrepštine (djevojčice u osnovnim i srednjim školama) bez dodatnih kriterija kao što je primjerice imovinski cenzus. Takvim evidentiranjem troškovi nabave proizvoda koji nisu namijenjeni direktno školi već je škola posrednik između države i određene kategorije stanovništva odvajaju se od troškova koji su namijenjeni školi (primjerice sapun, wc papir, krede i slično).Planirana sredstva za 2025. godinu u odnosu na 2024. godinu zaokružena su na višu deseticu.Iznos projekcija rashoda za 2026. i 2027. godinu isti je iznosu planiranih rashoda za 2025. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
|  Zadržavanje ili povećanje količine nabavljenih higijenskih uložaka po jednoj učenici | Osiguravanjem besplatnih higijenskih uložaka za učenice škole nastoji se smanjiti menstrualno siromaštvo | Pakiranje 20/1 / Broj | 763 / 346 | 763 / 345 | 763 / 345 | 763 / 345 |

|  |
| --- |
| **Naziv aktivnosti/projekta u Financijskom planu:** 550055 Besplatni topli obrok |
| Obrazloženje aktivnosti/projekta:Republika Hrvatska financira besplatni topli obrok za sve učenike škole od drugog polugodišta šk. god. 2022./2023. Sredstva se doznačuju osnivaču te nadležni upravni odjel odobrava rashode za provođenje projekta u sustavu riznice u skladu sa mjesečno odobrenim sredstvima od strane MZOM-a na temelju podataka o prisutnosti učenika korisnika besplatne prehrane u školi uvidom u podatke eDnevnika.Pravo na financiranje odnosno sufinanciranje utvrđeno je u iznosu 1,33 € po obroku, uključujući do 3 dana neprekidnog izostanka učenika. Aktivnošću se pomaže i učenicima i roditeljima u školovanju djece.Sredstva su namijenjena za podmirenje rashoda za nabavu namirnica za pripremu užine.Planirani iznos sredstava za provedbu projekta za 2025. godinu u odnosu na 2024. godinu povećan je u skladu sa dosadašnjom realizacijom u tekućoj godini, procijenjenim rashodima do kraja godine te povećanjem broja djece korisnika besplatne prehrane od šk. god. 2024./2025.Iznos projekcija rashoda za 2026. i 2027. godinu isti je iznosu planiranih rashoda za 2025. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Povećati broj djece koja se uključuju u školsku prehranu | Besplatna i kvalitetna prehrana svih učenika u školi | Broj | 705 | 720 | 730 | 730 |

|  |
| --- |
| **Naziv aktivnosti/projekta u Financijskom planu:** 550060 Koracima do znanja u osnovnim školama |
| Obrazloženje aktivnosti/projekta:U okviru projekta „Koracima do znanja“ planirana je nabava kodova (licenci) za pristup Oxford Reading Club digitalnoj knjižnici. Cilj provedbe projekta je potaknuti učenike na čitanje na stranom jeziku, razviti kod učenika naviku i ljubav prema čitanju. Učenici i njihovi nastavnici engleskog jezika imaju priliku koristiti digitalnu knjižnicu Oxford Reading Club s više od 700 stupnjevanih lektira prilagođenih za sve uzraste i razine znanja engleskog jezika. Također mogu sudjelovati na interaktivnim radionicama čiji je cilj promicanje čitalačke pismenosti kod mladih.Projekt se financira sredstvima osnivača (opći prihodi).Sredstva su namijenjena za podmirenje rashoda za zakupnine odnosno za kupnju OXFORD READING CLUB STUDENT COUPON 8 MONTH.Iznos planiranih sredstava za provođenje projekta u 2025. godini te projekcija rashoda za 2026. i 2027. godinu jednaki su planiranom iznosu za provođenje projekta za 2024. godinu. |

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Povećanje broja učenika korisnika digitalne knjižnice | Podizanje razine pismenosti, poticanje kulture čitanja i razgovora o pročitanom te usavršavanje znanja engleskog jezika | Broj | 102 | 105 | 110 | 115 |

Ovaj Prijedlog financijskog plana za 2025. godinu i projekcija za 2026. i 2027. godinu upućuje se na usvajanje školskom odboru VI. osnovne škole Varaždin te potom kao dio proračuna osnivača podnosi gradskom vijeću Grada Varaždina.

U slučaju razlika u financijskom planu sadržanom u proračunu kojeg će usvojiti predstavničko tijelo osnivača u odnosu na ovaj Prijedlog prethodno usvojen od strane školskog odbora, istom će se ponovno uputiti na usvajanje izmijenjeni financijski plan sadržan u proračunu kojeg će donijeti gradsko vijeće Grada Varaždina.

Sukladno navedenom, a u skladu sa čl. 43. st. 9. i 11. Pravilnika o planiranju u sustavu proračuna (NN 1/2024) datumom usvajanja financijskog plana VI. osnovne škole Varaždin smatra se datum usvajanja proračuna Grada Varaždina.

KLASA: 400-02/24-01/03

URBROJ: 2186-102-01-24-01

DATUM: 10. listopada 2024.

Obrazloženje sastavio:

Mario Plantak, dipl. oec.

Voditelj računovodstva

 Ravnatelj

 Mario Stančić, dipl. inf., dipl. teolog

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRILOZI:

I. Opći dio financijskog plana za 2025. godinu i projekcija za 2026. i 2027. godinu – A. Račun prihoda i rashoda

 A1. Prihodi i rashodi prema ekonomskoj klasifikaciji

 A2. Prihodi i rashodi prema izvorima financiranja

 A3. Rashodi prema funkcijskoj klasifikaciji

II. Posebni dio financijskog plana za 2025. godinu i projekcija za 2026. i 2027. godinu